Blaze7451/Wiki-th-20250601 huggingface dataset:
สินเชื่อซับไพรม์

สินเชื่อซับไพรม์ หรือ สินเชื่อชั้นรอง (subprime lending เรียกในชื่ออื่น ๆ ว่า B-paper, near-prime, หรือ second chance lending) คือการปล่อยสินเชื่อให้แก่ผู้กู้ยืมซึ่งไม่มีคุณสมบัติครบถ้วนพอจะได้รับอัตราดอกเบี้ยของตลาดที่ดีที่สุด (best market interest rates) อันเนื่องจากมีข้อด่างพร้อยในประวัติการกู้ยืมและชำระเงิน (credit history) 
สินเชื่อซับไพรม์มีความเสี่ยงสูงต่อทั้งผู้ปล่อยและผู้ขอสินเชื่อ เนื่องจากอัตราดอกเบี้ยที่สูง, ประวัติการกู้ยืมและชำระเงินที่ไม่ดี, และสถานการณ์ทางการเงินอันไม่พึงปรารถนาซึ่งผู้ขอกู้ซับไพรม์ไปข้องเกี่ยวด้วย สินเชื่อซับไพรม์จะถูกปล่อยกู้ในอัตราดอกเบี้ยที่สูงกว่า สินเชื่อ A-paper (สินเชื่ออสังหาริมทรัพย์ชั้นหนึ่ง) เพื่อชดเชยกับความเสี่ยงที่สูงขึ้น สินเชื่อซับไพรม์ครอบคลุมตราสารทางการเงินหลายชนิด อาทิเช่น สินเชื่ออสังหาริมทรัพย์, สินเชื่อซื้อรถ และบัตรเครดิต คำว่า ซับไพรม์ (ซึ่งแปลเป็นไทยได้ว่า "ชั้นรอง") เป็นการอ้างอิงถึงสถานะการกู้ยืมและชำระเงินของผู้กู้ยืม ไม่ใช่ตัวดอกเบี้ยของสินเชื่อแต่อย่างใด
สินเชื่อซับไพรม์เป็นที่ถกเถียงในวงกว้างถึงความเหมาะสม ฝ่ายผู้ต่อต้านกล่าวอ้างว่าบริษัทซึ่งปล่อยสินเชื่อซับไพรม์มักกระทำการปล่อยสินเชื่ออย่างเอารัดเอาเปรียบ (predatory lending) อาทิเช่น จงใจปล่อยสินเชื่อให้แก่ผู้กู้ซึ่งไม่มีวันจะสามารถทำตามเงื่อนไขการกู้ยืมได้ จนทำให้ไม่สามารถชำระเงินคืนตามเวลาที่กำหนด (default), ถูกยึดหลักประกัน และต้องเผชิญกับการยึดทรัพย์ นอกจากนั้น ยังมีข้อกล่าวหาถึงการเลือกปฏิบัติในการปล่อยสินเชื่ออสังหาริมทรัพย์ (mortgage discrimination) ตามเชื้อชาติ ในขณะที่ผู้เห็นด้วยกล่าวสนับสนุนว่าการปล่อยสินเชื่อซับไพรม์เป็นการช่วยให้เงินกู้เข้าถึงมือประชาชนผู้ซึ่งโดยปกติไม่อาจเข้าถึงตลาดเงินกู้ได้
ข้อถกเถียงว่าด้วยสินเชื่อซับไพรม์ได้ขยายวงขึ้นอันเป็นผลมาจากวิกฤติการณ์สินเชื่ออสังหาริมทรัพย์ชั้นรอง ปี 2550 อันเรื้อรัง ซึ่งเกิดขึ้นทั้งในอุตสาหกรรมซับไพรม์เอง และตลาดการเงินชั้นสูงกว่า และมีต้นกำเนิดในสหรัฐอเมริกา ปรากฏการณ์นี้ถูกอธิบายว่าเป็น "การแพร่ระบาดทางการเงิน" (financial contagion) ซึ่งนำไปสู่การเข้มงวดกวดขันการเข้าถึงสินเชื่อในตลาดการเงินโลก ผู้กู้หลายพันรายถูกบังคับให้ชำระหนี้ก่อนกำหนด และสถาบันการเงินผู้ปล่อยสินเชื่อซับไพรม์สัญชาติอเมริกันรายใหญ่หลายแห่งก็ถูกฟ้องร้องให้ล้มละลาย

**ดูเพิ่ม**
 วิกฤติสินเชื่อซับไพรม์

**อ้างอิง**
หมวดหมู่:เศรษฐศาสตร์การเงิน
หมวดหมู่:การเงินส่วนบุคคล
อุทยานแห่งชาติแควน้อย

อุทยานแห่งชาติแควน้อย ตั้งอยู่ในท้องที่อำเภอวัดโบสถ์ อำเภอชาติตระการ อำเภอนครไทย และอำเภอวังทอง จังหวัดพิษณุโลก ครอบคลุมพื้นที่วนอุทยานแก่งเจ็ดแคว และวนอุทยานภูแดงร้อน มีพื้นที่ประมาณ 139,915.33 ไร่ หรือ (223.86 ตารางกิโลเมตร)
อุทยานแห่งชาติแควน้อยมีลักษณะภูมิประเทศโดยทั่วไปเป็นทิวเขายาวสลับซับซ้อน มีสภาพป่าที่อุดมสมบูรณ์ ประกอบด้วยป่าเบญจพรรณ ป่าเต็งรัง ป่าดิบเขา และป่าดิบแล้ง

**ลักษณะภูมิอากาศ**
ฤดูร้อนระหว่างเดือนกุมภาพันธ์-เมษายน เป็นช่วงอากาศค่อนข้างร้อนจัด อุณหภูมิสูงสุดเฉลี่ย 32.2องศาเซลเซียส
*ฤดูฝนระหว่างเดือนพฤษภาคม-กันยายน อากาศเย็นสบายเพราะได้รับลมจากอ่างเก็บน้ำเหนือเขื่อนแควน้อยบำรุงแดน โดยปริมาณมากที่สุดในเดือนกันยายน ปริมาณน้ำฝนเฉลี่ย 1,482 มิลลิเมตร/ปี 
*ฤดูหนาวระหว่างเดือนตุลาคม-มกราคม อากาศไม่หนาวจัดเหมาะแก่การท่องเที่ยว อุณหภูมิต่ำสุดเฉลี่ย 27.5 องศาเซลเซียส

**ทรัพยากรป่าไม้**
สภาพป่าโดยทั่วไปประกอบด้วย ป่าเบญจพรรณ ป่าเต็งรัง ป่าดิบเขา ป่าดิบแล้ง หนาแน่นด้วยพรรณไม้ที่สำคัญและมีค่าทางเศรษฐกิจนานาชนิด เช่น สัก มะค่าโมง แดง ประดู่ ตะเคียน ยาง ฯลฯ

**ทรัพยากรสัตว์ป่า**
เป็นแหล่งที่อยู่อาศัยของสัตว์ป่าชนิดต่าง ๆ เช่น เก้ง หมูป่า ลิง ค่าง อีเห็น เม่น กระต่าย นกมากมายหลายชนิด งูชนิดต่าง ๆ ตะกวด โดยเฉพาะสัตว์น้ำจำพวกปลามีมากมายหลายชนิด

**แหล่งท่องเที่ยวด้านธรรมชาติ**
 แก่งคันนาน้อย- แก่งเจ็ดแคว- แก่งโจน- แก่งเตาเหล็ก- แก่งบัวคำ- แก่งลานกลอย- จุดชมทิวทัศน์บ้านหนองหิน- ทางเดินศึกษาธรรมชาติแก่งเจ็ดแคว- น้ำตก 5 ชั้น- น้ำตก 9 ชั้น

**อ้างอิง**

**แหล่งข้อมูลอื่น**
  อุทยานแห่งชาติแควน้อย
แควน้อย
หมวดหมู่:อำเภอวัดโบสถ์
หมวดหมู่:อำเภอชาติตระการ
หมวดหมู่:อำเภอนครไทย
หมวดหมู่:อำเภอวังทอง
ดาวใหม่ ศิษย์โคดม

ดาวใหม่ ศิษย์โคดม เป็นนักมวยสากลชาวไทย หรือนายไพโรจน์ อะวารัมย์ เกิดเมื่อ 14 กุมภาพันธ์ พ.ศ. 2509 ที่ จ.บุรีรัมย์ สถิติการชก 72 ครั้ง ชนะ 61 (น็อค 39) แพ้ 11

**เกียรติประวัติ**
 แชมป์ประเทศไทยรุ่นซูเปอร์แบนตัมเวท
** ชิง 27 กันยายน 2529 ชนะน็อค เดชอำนวย สิงห์ทนงศักดิ์ ยก 6
** ป้องกันแชมป์ครั้งที่ 1, 29 ธันวาคม 2529 ชนะคะแนน รุ่งเดช ณ นคร
** ป้องกันแชมป์ครั้งที่ 2, 18 เมษายน 2530 ชนะน็อค ทันที เกียรติธวัชชัย ยก 3
** เสียแชมป์ 14 กุมภาพันธ์ 2531 แพ้คะแนน โนรี จ๊อกกี้ยิม

**อ้างอิง**
  สถิติการชก
หมวดหมู่:นักมวยสากลชาวไทยรุ่นซูเปอร์แบนตัมเวท
หมวดหมู่:นักมวยจากจังหวัดบุรีรัมย์
คมคาย แครี่บอย

คมคาย แครี่บอย สถิติการชก 3 ครั้ง ชนะ 2 แพ้ 1

**เกียรติประวัติ**
แชมป์ประเทศไทยรุ่นซูเปอร์แบนตัมเวท- ชิง 27 พฤษภาคม 2534 ชนะคะแนน เสียงทิพย์ ศิษย์เส่ย- สละแชมป์

**อ้างอิง**
  สถิติการชกfix-attempted=yes 
หมวดหมู่:นักมวยสากลชาวไทยรุ่นซูเปอร์แบนตัมเวท
อายุเฉลี่ยของตราสารหนี้

อายุเฉลี่ยของตราสารหนี้ (Bond duration) เป็นระยะเวลาการจ่ายคืนเงินเฉลี่ยถ่วงน้ำหนักด้วยกระแสเงินในแต่ละงวด ซึ่งการตีความของดูเรชั่นอาจเปรียบเสมือนกับอายุคงเหลือของตราสารหนี้นั้นๆ แต่ดูเรชั่นได้คำนึงถึงจำนวนเงินที่ตราสารนั้นจ่ายให้แก่ผู้ลงทุนในแต่ละงวดด้วย ทำให้การพิจารณาความเสี่ยงเป็นไปอย่างสมเหตุสมผลมากยิ่งขึ้น ตัวอย่างเช่น ตราสารหนี้ที่จ่ายอัตราคูปองเท่ากับศูนย์ (zero-coupon bond) มีอายุคงเหลือ 2 ปี กับตราสารหนี้ที่มีอายุคงเหลือ 2 ปีจ่ายคูปองในอัตรา 3% ต่อปี ถ้าหากความเสี่ยงด้านเครดิต และ yield-to-maturity ของตราสารทั้งสองเท่ากัน ผู้ลงทุนย่อมที่จะสนใจตราสารที่จ่ายคูปองในอัตราที่สูงกว่า

**ประเภทของดูเรชั่น**

**Macaulay duration**
:- n = จำนวนงวดทั้งหมดของตราสารหนี้- t = งวดที่ของกระแสเงิน- C = กระแสเงินในแต่ละงวด- M = กระแสเงินที่จ่ายตอนวันครบกำหนด (ส่วนใหญ่จะเป็นมูลค่าที่ตรา)- i = อัตราคิดลด (ร้อยละต่องวด)- P = ราคาของตราสารหนี้- ค่าที่คำนวณได้จะมีหน่วยเป็นจำนวนงวด

**Modified duration**
:Modified duration = Macaulay duration / (1+i)
เป็นการแปลงค่า Macaulay duration โดยดูว่าหากอัตราดอกเบี้ยเปลี่ยนแปลงจะกระทบต่อค่าดูเรชั่นอย่างไร

**ปัจจัยที่มีผลกระทบต่อค่าดูเรชั่น**
กระแสเงินที่จ่ายในแต่ละงวดมีผลต่อค่าดูเรชั่น โดยตราสารหนี้ที่มีการจ่ายกระแสเงินในงวดแรกๆ เป็นจำนวนมากย่อมมีค่าดูเรชั่นน้อยกว่าตราสารที่มีการจ่ายกระแสเงินในงวดหลังๆ จำนวนมาก นอกจากนี้ตราสารหนี้ที่จ่ายคูปองเท่ากับศูนย์จะมีค่า Macaulay duration เท่ากับอายุคงเหลือของตราสารนั้น จึงเห็นได้ว่าตราสารหนี้ที่มีอัตราคูปอง และ yield-to-maturity ต่ำ ย่อมมีค่าดูเรชั่นสูงกว่าตราสารหนี้ที่มีอัตราคูปอง และ yield-to-maturity สูง

**การใช้งานค่าดูเรชั่น**
ดูเรชั่นช่วยในการวัด sensitivity ของตราสารหนี้นั้นๆ ว่าหากอัตราดอกเบี้ยเปลี่ยนแปลงไปในขนาดเล็กๆ เช่น 1 basis point ซึ่งสามารถคำนวณได้จากความสัมพันธ์
dP/P = - D * dy
D = Modified duration
การใช้ดูเรชั่นในการวัดความผันผวนของตราสารหนี้เหมาะกับการเปลี่ยนแปลงของอัตราดอกเบี้ยขนาดเล็กมากๆ เท่านั้นเพราะไม่เช่นนั้นค่าดูเรชั่นจะไม่สามารถจับการเปลี่ยนแปลงที่มีลักษณะเป็นเส้นโค้งได้ จึงต้องมีการใช้ค่า convexity มาช่วยวัดด้วย

**ตัวอย่าง**
ถ้าอัตราดอกเบี้ยในตลาดมีค่าร้อยละ 5 ต่อปี พันธบัตรรัฐบาลอายุ 3 ปี มีอัตราคูปองร้อยละ 3 ต่อปี จะมีดูเรชั่นเท่ากับ 5.775 และ zero-coupon bond ที่มีอายุและดูเรชั่นเท่ากับ 5.775 งวด หาก อัตราดอกเบี้ยในตลาดเพิ่มขึ้น 1 จุดเบสิส ราคาของตราสารหนี้ทั้งสองจะมีการเปลี่ยนแปลง ดังนี้
จะเห็นว่าตราสารหนี้ที่มีดูเรชั่นเท่ากัน แม้ว่าจะมีการจ่ายคูปองที่ต่างกัน จะมีความไวต่อการเปลี่ยนแปลงของอัตราดอกเบี้ยตลาดที่เท่ากัน

**อ้างอิง**
  Advanced Bond Concepts: Duration- อัญญา ขันธวิทย์. 2547. บทที่ 4. การวิเคราะห์ความเสี่ยงจากการลงทุนในหลักทรัพย์. ตลาดหลักทรัพย์แห่งประเทศไทย-  Karpoff, Jonathan M., Lecture note of FIN 509:  Foundations of Asset Valuation. date=2009-02-06 
หมวดหมู่:การเงิน
พระมหาสถามปราปต์โพธิสัตว์

พระมหาสถามปราปต์โพธิสัตว์ เป็นพระโพธิสัตว์อัครสาวกของพระอมิตาภพุทธะเช่นเดียวกับพระอวโลกิเตศวรโพธิสัตว์ แต่มีคนรู้จักน้อยกว่า ถือว่าท่านเป็นพระโพธิสัตว์ด้านกำลัง สะท้อนพลังจิตที่เข้มแข็งของพระพุทธเจ้า ใกล้เคียงกับความหมายของพระสมันตภัทรโพธิสัตว์

**ลักษณะ**

รูปลักษณ์ของท่านอยู่ในท่ายืน จะทรงถือดอกปัทมาในพระหัตถ์บางครั้งจะทรงประณมหัตถ์ไว้ที่พระอุระ บางครั้งจะทรงถึงวัชระ บางตำราบอกว่ามือซ้ายอยู่ในท่าประทาน มือขวาอยู่ในท่าคิด บางครั้งมือทั้งสองจะประสานกันในท่าไขว้

**ความเชื่อ**
นิกายสุขาวดีกำหนดให้ท่านเป็นผู้คุ้มครองดวงจิตของผู้ที่จะไปอุบัติในแดนสุขาวดี ในอีกแนวหนึ่งเชื่อว่าพระมหาสถามปราปต์พัฒนามาจากพระอินทร์ของศาสนาพราหมณ์ เนื่องจากลักษณะในยุคแรกของท่านถือวัชระเช่นเดียวกับพระอินทร์ ต่อมามีการสร้างพระโพธิสัตว์องค์ใหม่ เรียกว่าพระวัชรปาณีโพธิสัตว์ แยกออกมาจากพระมหาสถามปราปต์ ความนิยมนับถือพระมหาสถามปราปต์จึงลดลง ความหมายต่าง ๆ ของท่านได้หลอมรวมกลายเป็นส่วนหนึ่งของพระโพธิสัตว์องค์อื่น ๆ ไปในมหาไวโรจนะสูตรมีพระหฤทัยประจำพระองค์​ โอม​ สัม​ ชัม​ ชัม​ สะห์สวาหา

**อ้างอิง**
 สุมาลี มหณรงค์ชัย. พระชินพุทธะทั้งห้า. กทม. ศูนย์ไทยธิเบต. 2548- พระพุทธเจ้าและพระโพธิสัตว์ตามคติมหายาน date=2016-03-09 
มหาสถามปราปต์โพธิสัตว์
แม่แบบ:โลกของสัตว์/ร่วมด้วยช่วยกัน

ส่วนหนึ่งที่คุณสามารถช่วยสร้างโลกของสัตว์ได้- สัตว์ไม่มีกระดูกสันหลังที่ต้องการ
แตนทะเล • พยาธิตัวจี๊ด • พยาธิไส้เดือน • หนอนทะเล • แมลงหางหนีบ • ดาวหมอน • หอยเจดีย์• หอยหวี • แมงมุมปู • หอยโข่ง • ไรฝุ่น • ตัวสามง่าม • มวนจิงโจ้น้ำ •  ต่อแมงมุม • ต่อหลุม • ต่อหัวเสือ • มอด • เห็บ • ริ้น • ไร • ตั๊กแตนทะเลทราย • ตัวกะปิ • ผีเสื้อกระดองเต่าเล็ก • ผีเสื้อนกยูง • ผีเสื้อปีกขาวเล็ก • ผีเสื้อกะลาสี • ผีเสื้อหางแฉก • ผีเสื้ออพอลโล • ด้วงงวงขน • ด้วงดิน • ต่อฟันเลื่อย • ต่อทาแทนทูลาฮอวก์ • ตั๊กแตนกิ่งไม้ • เพลี้ยกระโดด • มดกัดใบ • มดเก็บเกี่ยว • มดบลูด็อก • มดป่า • แมงป่องน้ำ • แมงมุมกับดัก • แมลงช้าง • แมลงปอเข็ม • แมลงปอจักรพรรดิ • แมลงสาบยักษ์มาดากัสการ์ • กิ้งกือยักษ์ • กิ้งกือหลังแบน • ด้วงกินซาก • ด้วงน้ำมัน • ด้วงมูลสัตว์ • ด้วงแรด • ด้วงสี่ตา • ด้วงดิ่ง • ต่อรัง • ตั๊กแตนกิ่งไม้น้ำ • ตั๊กแตนสี • หอยทากต้นไม้ • หอยทากแอฟริกา • หอยโข่ง • ตั๊กแตนกล้วยไม้ • ผีเสื้อกลางคืนซินนาบาร์ • ผีเสื้อกัมจักรพรรดิ • ผีเสื้อเหยี่ยว • ผีเสื้อเดินขบวน • ผีเสื้อฮามาไดรแอส • ผีเสื้ออุปราช • ผีเสื้อม้าลาย • ผีเสื้อมอร์ไฟ • ผีเสื้อฟ้าธรรมดา • ผีเสื้อกลางคืนไอโอ • ผีเสื้อกลางคืนแอตลาส • ผีเสื้อกลางคืนโลปา •  - สัตว์มีกระดูกสันหลังที่ต้องการ
ไก่มัลลี • ตัวดีดทราย • ตะกวดออสเตรเลีย • กบซับน้ำ • ปลาพยาบาล • ตะพาบน้ำม่านลาย • นกปากไขว้ • นกกาน้ำตาสีน้ำเงิน • นกทูแคน • นกสาลิกาดำ • นกตบยุง • กระต่ายทะเลทราย • โพลาร์ • ค้างคาวแม่ไก่ • เม่นกินมด • นกอินทรีหางพลั่ว • ปลาไหลทราย • งูเหลือมต้นไม้สีมรกต • นกโรดรันเนอร์ • บาราล • นกอีมู • งูทะเลสีมะกอก • งูทะเลลายดำเหลือง • งูทะเลหัวสุนัข • นกทูแคน • นกไต่กำแพง • นกปากไขว้ • นกจับหอย • นกช้อนหอยเหลือบ • นกนางนวลแกลบอาร์กติก • นกนางนวลหางแฉก • ปลากระจก • ปลากระต่าย • โลมาลายจุด • โลมาสปินเนอร์ • วาฬนำร่อง • วาฬสีเทา • สิงโตทะเลแคลิฟอร์เนีย • กระรอกแดง • แมวเบงกอล • แมวป่ายุโรป • เสือโคร่งสีทอง • แมวลายเสือ
แม่แบบ:โลกของสัตว์/สารพันข่าว

110px- ฟิวเจอร์พาร์ค รังสิต จัดงาน "วันประมงน้อมเกล้า" ครั้งที่ 20 ในระหว่างวันที่ 4-13 กรกฎาคม 2551 โดยภายในงานจัดนิทรรศการด้านความรู้เรื่องสัตว์น้ำการประมงและการแพทย์แก่ผู้สนใจ - สัตว์เลี้ยงลูกด้วยน้ำนม สายพันธุ์ใหม่ ถูกค้นพบในเขตภูเขาของแทนซาเนีย โดยมีลักษณะรูปร่างคล้ายคลึงกับตัวกินมด มีชื่อทางวิทยาศาสตร์ว่า "ไรโนโคไซอน อัดซังเวนลิส" (Rhynochocyon udzungwensis) หรือเรียกอีกอย่างว่า "เซงกิ" นักวิทยาศาสตร์ค้นพบว่าพวกมันมีขนาดลำตัวโตเท่ากับแมว หน้าแหลมสีเทา และจมูกที่ยาวและยืดหยุ่นได้คล้ายกับงวงของช้าง และประกาศในนิตยสาร Zoology ว่าเป็นสัตว์เลี้ยงลูกด้วยน้ำนมชนิดใหม่ ที่มีการค้นพบเป็นครั้งแรก นับตั้งแต่ศตวรรษที่ 19 เป็นต้นมา - ลูกหมีขั้วโลก หรือ "ฟลอค" ที่เป็นลูกหมีเกิดใหม่ในสวนสัตว์ในนูเรมเบิร์ก ทางตอนใต้ของเยอรมนี มีอายุได้ 7 สัปดาห์ ภายหลังจากลืมตาดูโลก เมื่อวันที่ 11 ธันวาคม พ.ศ. 2550 ขณะนี้มีน้ำหนักมากกว่า 4,200 กรัม - เสือ ในสวนสัตว์เบอร์เกอร์สบุช ได้รับเหยื่อเทียมที่เจ้าหน้าที่ประจำสวนสัตว์ ให้พวกมันไล่ตะปปเล่น เพื่อเป็นการกระตุ้นพฤติกรรมธรรมชาติและสัญชาตญาณนักล่า ภายในสวนสัตว์ในเมือเรเนน ประเทศเบลเยียม - ตัวนาก ในประเทศไอร์แลนด์กลายเป็นสัตว์เลี้ยงลูกด้วยน้ำนมที่อยู่ในภาวะถูกคุมคามจากมนุษย์มากที่สุดอีกชนิดหนึ่ง โดยมีจำนวนลดลงมากถึง 18% จากเมื่อ 25 ปีก่อน เนื่องจากปัญหาแหล่งน้ำและที่อยู่อาศัยเป็นพิษ เนื่องจากนากส่วนใหญ่อาศัยอยู่ริมแหล่งน้ำ และเสี่ยงกับการถูกรถทับเสียชีวิต ปัจจุบันจำนวนนากลดลงอย่างรวดเร็วจนต้องเพิ่มมาตรการในการคุ้มครองอย่างเร่งด่วน - สัตว์สะเทินน้ำสะเทินบก กลายเป็นสัตว์ที่ใกล้สูญพันธุ์ไปจากโลกนี้มากที่สุด และกลายเป็นสัตว์ที่ถูกมนุษย์ทอดทิ้งมากที่สุดในบรรดาสัตว์ในอาณาจักรสัตว์ด้วยกัน น้อยเสียกว่าพวกสัตว์จำพวกนกและสัตว์เลี้ยงลูกด้วยน้ำนม ทั้งที่สัตว์สะเทินน้ำสะเทินบก เป็นสัตว์ที่มีความเปราะบางกับมลพิษและสภาพแวดล้อม รวมถึงการเปลี่ยนแปลงของดินฟ้าอากาศเป็นอย่างมาก และในอนาคตข้างหน้าหากสูญเสียสัตว์จำพวกสะเทินน้าสะเทินบกไป จะต้องสูญเสียสัตว์ชนิดอื่นตามไปอีกเช่นกัน รวมถึงสัตว์แปลกประหลาดที่สุดของโลกหลายชนิด เช่นฮิปโปโปเตมัสแคระและลิงลม ซึ่งกำลังจะสูญพันธุ์ไปจากโลกเช่นกัน 
แวดวงข่าวสารเกี่ยวกับสัตว์
แม่แบบ:โลกของสัตว์/ดัชนี

ดูเพิ่ม- กีฏวิทยา- มีนวิทยา- สัตววิทยา
 ดัชนี- รายชื่อสัตว์- รายชื่อสัตว์น้ำ- รายชื่อสัตว์เลื้อยคลาน- รายชื่อสัตว์สะเทินน้ำสะเทินบก

right
 บทความคัดสรร- เสือ- งูจงอาง- สัตว์เลี้ยงลูกด้วยน้ำนม
right
 บทความคุณภาพ- งูจงอาง
แม่แบบ:โลกของสัตว์/มหัศจรรย์สัตว์โลก

สัตว์โลกใต้ทะเล :
 ฉลามขาว • แมงกะพรุน • ปลาสเตอร์เจียน • ดอกไม้ทะเล • แมงกะพรุนไฟ • หมึก • หอย • หอยนางรม • หอยแครง • ปลาการ์ตูน • กุ้ง • ปู • ฟองน้ำ • แมวน้ำเสือดาว • ปลิงทะเล • แมงดาทะเล • วาฬ • โลมา • หนอนท่อ • หอยมือเสือ
สัตว์โลกตัวเล็ก :
left
 ผีเสื้อ • ยุง • แมลงสาบ • มด • ตั๊กแตน • ด้วง • เต่าทอง • แมลงปอ • ด้วงงวง • ผีเสื้อแดง • แมงป่อง • แมงมุม • ผึ้ง • เต่าทอง • ต่อเยอรมัน • ตะขาบ • แตน • แมงทับ • จักจั่น • จิ้งหรีด • แมลงปอ • หอยทาก • แมงกะชอน
สัตว์โลกเลื้อยคลาน :
left
 งู • งูเห่า • งูจงอาง • งูเหลือม • กิ้งก่า • ตะกวด • เหี้ย • เต่า • เต่ากระ • เต่าแก้มแดง • จระเข้ • กิ้งกือ • กิ้งก่ากิลลามอนสเตอร์ • จิ้งเหลน • จิ้งจก • ตุ๊กแก • ตะพาบ • ตุ๊ดตู่ • เหี้ยดำ • ตะพาบม่านลาย • จระเข้น้ำจืด • แอลลิเกเตอร์
สัตว์โลกบนฟ้า :
left
 นกแก้ว • นกจาบคาหัวเขียว • นกฟลามิงโก • นกเจ้าฟ้าหญิงสิรินธร • นกหัวขวาน • นกชายเลนปากงอน • นกกระเรียนมงกุฎแดง • นกกระทา • นกอ้ายงั่ว • นกกา • นกเป็ดน้ำ • นกเขียวก้านตอง • นกอินทรี • นกตะกรุม
สัตว์โลกครึ่งบกครึ่งน้ำ :
left
 กบ • กบบูลฟร็อก • กบต้นไม้สีเขียว • อึ่งอ่าง • เขียด • ปาด • คางคก • กบภูเขา • จงโคร่ง • กบเกาะช้าง • กบซับน้ำ • กบดอยช้าง • กบท่าสาร • กบทูด • กบลูกศรพิษ • กบอกหนาม • เขียดตะปาด • อึ่งอ่างดอยอินทนนท์
สัตว์โลกเลี้ยงลูกด้วยนม :
left
 ช้าง • แมว • สุนัข • เสือ • สิงโต • หมี • ลิง • วาฬ • โลมา • เมียร์แคต • พังพอน • ตุ่นปากเป็ด • ชะนี • ค้างคาว • นางอาย • ม้า • สมเสร็จ • ม้าลาย • เสือดาว • เสือชีตาห์ • เม่น • แรด • กระรอก • ลิงอุรังอุตัง • ตุ่น
เครื่องราชอิสริยาภรณ์วชิรมาลา

เครื่องราชอิสริยาภรณ์วชิรมาลา หรือ ตราวชิรมาลา เรียกโดยย่อว่า ว.ม.ล. (The Vajira Mala order)  เป็นเครื่องราชอิสริยาภรณ์อันเป็นบำเหน็จในพระองค์ ที่สร้างขึ้นโดยพระบาทสมเด็จพระมงกุฎเกล้าเจ้าอยู่หัว เมื่อวันที่ 28 พฤษภาคม พ.ศ. 2454 เพื่อพระราชทานให้แก่ผู้ที่ได้รับราชการสนองพระเดชพระคุณในพระองค์ รัชทายาท และราชตระกูล โดยความจงรักภักดี ที่จะให้เป็นคุณเป็นประโยชน์ เป็นพระเกียรติยศในพระองค์ และราชตระกูล โดยจะพระราชทานให้เฉพาะฝ่ายหน้า เครื่องราชอิสริยาภรณ์วชิรมาลาจัดเป็นเครื่องราชอิสริยาภรณ์ที่มีลำดับเกียรติเป็นลำดับที่ 36 ของเครื่องราชอิสริยาภรณ์ไทย ปัจจุบัน พ้นสมัยพระราชทานแล้ว

**ลักษณะของตราวชิรมาลา**
แพรแถบ
ตราวชิรมาลา เป็นรูปวชิราวุธ คมเงิน ด้ามทอง กลางด้ามลงยาราชาวดีสีขาบ มีรัศมีเป็นทองโปร่ง รอบขอบเป็นรูปปทุมลงยาราชาวดี ขอบในสีขาบ มีกลีบขาว กนกรอบนอกสีชมพู ข้างบนเป็นเข็มทองคำ จารึกอักษรว่า “ราชการในพระองค์" ห้อยแพรแถบริ้วสีเหลืองกับสีดำ ใช้ประดับแนบเสื้อที่อกเบื้องซ้าย

**ผู้ได้รับตราวชิรมาลา**
พระบาทสมเด็จพระเจ้าอยู่หัวทรงไว้ซึ่งพระราชอำนาจที่จะพระราชทานและเรียกคืนเครื่องราชอิสริยาภรณ์นี้ได้ตามพระราชประสงค์ และจะพระราชทานสำหรับผู้ที่ได้รับราชการสนองพระเดชพระคุณในพระองค์ รัชทายาท และราชตระกูล โดยความจงรักภักดี ที่จะให้เป็นคุณเป็นประโยชน์ เป็นพระเกียรติยศในพระองค์ และราชตระกูล โดยห้ามมิให้ผู้ใดกราบบังคมทูลขอพระราชทานเพื่อตนเองหรือกราบบังคมทูลแนะนำเพื่อพระราชทานแก่ผู้อื่นเป็นอันขาด
ผู้ได้รับเครื่องราชอิสริยาภรณ์นี้ จะได้รับการประกาศนามในราชกิจจานุเบกษา แต่ถ้าผู้ได้รับตรานี้มีความผิดต้องพระราชอาญาใด ๆ ต้องคืนตรานี้ เว้นแต่จะได้รับพระราชทานพระมหากรุณาเป็นพิเศษ จึงจะสามารถประดับตรานี้ต่อไปได้

**อ้างอิง**

**แหล่งข้อมูลอื่น**
  เหรียญดุษฎีมาลา เข็มศิลปวิทยา date=2007-12-17 
วชิรมาลา
ว
สหพัฒนพิบูล

บริษัท สหพัฒนพิบูล จำกัด (มหาชน) (Saha Pathanapibul Public Company Limited ชื่อย่อ: SPC) เป็นบริษัทตัวแทนจำหน่ายสินค้าอุปโภคบริโภครายใหญ่ของประเทศไทย ก่อตั้งเมื่อปี พ.ศ. 2485 เทียม โชควัฒนา โดยเปิดเป็นร้านชื่อ "เฮียบเซ่งเชียง" ที่ตรอกอาเนียเก็ง ถนนทรงวาด จากนั้นจึงเริ่มก่อตั้งเป็นบริษัทเมื่อวันที่ 15 มกราคม พ.ศ. 2495 ก่อนเปลี่ยนชื่อเป็นชื่อปัจจุบันในเวลาต่อมา และเข้าจดทะเบียนในตลาดหลักทรัพย์แห่งประเทศไทยเมื่อวันที่ 30 มิถุนายน พ.ศ. 2521 ก่อนจดทะเบียนแปลงสภาพเป็นบริษัทมหาชนจำกัด เมื่อวันที่ 9 พฤษภาคม พ.ศ. 2537
ปัจจุบัน บุญชัย โชควัฒนา เป็นประธานกรรมการบริษัทและประธานกรรมการบริหาร, อภิสิทธิ์ เวชชาชีวะ เป็นรองประธานกรรมการ และ เวทิต โชควัฒนา เป็นรองประธานกรรมการบริหารและกรรมการผู้อำนวยการ

**ประวัติ**
บริษัท สหพัฒนพิบูล จำกัด (มหาชน) หรือ SPC เริ่มก่อตั้งโดย เทียม โชควัฒนา ในปี พ.ศ. 2485 ภายใต้ชื่อ "เฮียบเซ่งเชียง" ที่ตรอกอาเนียเก็ง ถนนทรงวาด ด้วยเงินทุนเพียง 10,000 บาท โดยเริ่มจากการขายของเบ็ดเตล็ดที่สั่งซื้อจากฮ่องกง
ต่อมาได้ขยายกิจการเป็นตัวแทนจำหน่ายสินค้าจาก ต่างประเทศในปี 2495 “เฮียบเซ่งเชียง” ได้เปลี่ยนชื่อเป็น บริษัท สหพัฒนพิบูล จำกัด ด้วย ทุนจดทะเบียน 1 ล้านบาท โดยนำเข้าสินค้าอุปโภคบริโภคนานาชนิดมาจำหน่าย ต่อมาได้สร้างโรงงานโดยร่วมทุนกับบริษัท ไลอ้อน ประเทศญี่ปุ่น เพื่อผลิตยาสีฟ้น แชมพู ผงซักฟอก และ ได้สร้างโรงงานผลิตบะหมี่กึ่งสำเร็จรูปมาม่า
ความสำเร็จของผงซักฟอกเปาบุ้นจิ้น และบะหมี่กึ่งสำเร็จรูปมาม่านั้น ทำให้บริษัทสหพัฒนพิบูล เริ่มขยายโรงงานไปที่ศรีราชา และได้เข้าจดทะเบียนในตลาดหลักทรัพย์แห่งประเทศไทยด้วยเงินทุนจดทะเบียน 30 ล้านบาทเมื่อวันที่ 30 มิถุนายน พ.ศ. 2521
ต่อมา ในปี พ.ศ. 2531 ได้เพิ่มทุนจดทะเบียนเป็น 200 ล้านบาท จนกระทั่งปัจจุบันบริษัทมีทุนจดทะเบียนรวมทั้งสิ้น 600 ล้านบาท
ดร.เทียม โชควัฒนา  มีบุตร-ธิดา ด้วยกันทั้งสิ้น 8 คน เป็นชาย 6 คน หญิง 2 คนคือ บุญเอก บุญปกรณ์ บุณยสิทธิ ศิริยล ศิรินา ณรงค์ บุญชัย  บุญเกียรติ โชควัฒนา
นายบุญชัย โชควัฒนา ประธานกรรมการ บริษัท สหพัฒนพิบูล จำกัด (มหาชน) สมรสกับ นางลัดดา โชควัฒนา ,มีบุตร 2 คน คือ ชัยลดา ตันติเวชกุล, ชัยลดล โชควัฒนา หรือ มั้งค์ นักแสดง พิธีกร และนักกอล์ฟอาชีพชาวไทย

**สินค้า**
 ผลิตภัณฑ์ในครัวเรือน
** ผงซักฟอกเปา
** น้ำยาล้างจาน ไลปอนเอฟ และ ไลปอนเลมอน
** ผลิตภัณฑ์ ไฮคลาส
** ผงซักฟอกโปร
** น้ำยาล้างจานโปร
** ผลิตภัณฑ์กำจัดยุงและแมลง คินโช
** น้ำยาขจัดคราบไคล ไฟท์
** ผลิตภัณฑ์น้ำยาทำความสะอาด ลุค- ผลิตภัณฑ์สำหรับเด็ก
** ผลิตภัณฑ์โคโดโม
** ผลิตภัณฑ์เซนต์แอนดรูว์- ผลิตภัณฑ์ส่วนบุคคล
** ยาสีฟัน ซอลส์
** โชกุบุสซึ โมโนกาตาริ
** ซิสเท็มมา
** สบู่สมุนไพร ฟลอเร่
** ครีมปกป้องผิวช่วงตั้งครรภ์ ไอนิว- ผลิตภัณฑ์อาหาร
** น้ำตาลทรายมิตรผล
** มาม่า บะหมี่ โจ๊ก
** ขนมปังอบกรอบบิสชิน
** ผลิตภัณฑ์ อสร
** เกลือปรุงทิพย์
** น้ำแร่ มองต์เฟลอ
** ผลิตภัณฑ์ Richess- ผลิตภัณฑ์ใหม่
** ครีมโฟมล้างหน้าไบโอนิค- ผลิตภัณฑ์ยา : ซาร่า

**อ้างอิง**

**แหล่งข้อมูลอื่น == -  เว็บไซต์เครือสหกรุ๊ป-  เว็บไซต์บริษัท สหพัฒนพิบูล จำกัด (มหาชน)
หมวดหมู่:บริษัทไทยที่ก่อตั้งในปี พ.ศ. 2485
ถนนลาดพร้าว

ถนนลาดพร้าว ช่วงเดอะมอลล์บางกะปิ
ถนนลาดพร้าว ช่วงซอยลาดพร้าว 80
ถนนลาดพร้าว (Thanon Lat Phrao) เป็นถนนสายหนึ่งในกรุงเทพมหานคร  มีจุดเริ่มต้นที่ห้าแยกลาดพร้าว (หรือที่นิยมเรียกว่า "ปากทางลาดพร้าว") ในพื้นที่เขตจตุจักร ซึ่งเป็นจุดตัดกับถนนพหลโยธินและถนนวิภาวดีรังสิต มีทิศทางมุ่งไปทางทิศตะวันออกเฉียงใต้ ผ่านจุดตัดกับถนนรัชดาภิเษก ข้ามคลองน้ำแก้ว คลองบางซื่อ ผ่านพื้นที่แขวงสามเสนนอก เขตห้วยขวาง ในระยะสั้น ๆ ข้ามคลองลาดพร้าวเข้าสู่พื้นที่เขตวังทองหลาง เป็นเส้นแบ่งเขตการปกครองระหว่างแขวงสะพานสอง กับแขวงวังทองหลาง ตัดกับถนนโชคชัย 4 และถนนประดิษฐ์มนูธรรม จากนั้นเป็นเส้นแบ่งระหว่างแขวงคลองเจ้าคุณสิงห์กับแขวงพลับพลา จากนั้นตัดกับถนนลาดพร้าว 101 เข้าสู่พื้นที่แขวงคลองจั่น เขตบางกะปิ ผ่านสามแยกบางกะปิซึ่งเป็นจุดตัดกับถนนศรีนครินทร์ ไปสิ้นสุดที่สี่แยกบางกะปิซึ่งเป็นจุดตัดกับถนนนวมินทร์และถนนพ่วงศิริ โดยมีถนนที่ตรงต่อเนื่องต่อไปคือถนนเสรีไทย
ถนนลาดพร้าวได้รับการกำหนดเป็นทางหลวงแผ่นดินหมายเลข 3185 ต่อมาเปลี่ยนเป็นทางหลวงแผ่นดินหมายเลข 336 แต่ปัจจุบันอยู่ในความควบคุมของกรุงเทพมหานคร (ยกเว้นสะพานเข้าถนนลาดพร้าว ที่ยังอยู่ในความดูแลของกรมทางหลวง) 
ช่วงระหว่างห้าแยกลาดพร้าวจนถึงจุดตัดกับถนนรัชดาภิเษก มีระบบขนส่งมวลชนคือ รถไฟฟ้ามหานคร สายเฉลิมรัชมงคล และมีรถไฟฟ้าสายสีเหลืองที่เริ่มตั้งแต่บริเวณสี่แยกรัชดา-ลาดพร้าว ไปจนถึงสามแยกบางกะปิ

**ประวัติ**
ถนนลาดพร้าวเริ่มตัดถนนเมื่อ พ.ศ. 2487 ซึ่งเป็นช่วงปลายสงครามโลกครั้งที่สอง จึงเริ่มมีประชาชนอพยพหลบภัยจากการทิ้งระเบิด โดยในระยะแรกตัดถนนถึงสามแยกสะพานคลองแสนแสบ ต่อมา พ.ศ. 2497 ประชาชนได้ช่วยกันสร้างถนนถึงช่วงที่ว่าการอำเภอบางกะปิ
ในปี พ.ศ. 2556 ถนนลาดพร้าวได้รับการจัดอันดับให้เป็นถนนที่มีการจราจรติดขัดที่สุดในกรุงเทพมหานคร ในช่วงต้นเดือนกุมภาพันธ์ พ.ศ. 2561 มีรายงานจากกรมควบคุมมลพิษว่า ถนนลาดพร้าวมีปริมาณฝุ่นละอองที่มีค่า PM2.5 อยู่ที่ 91 ไมโครกรัมต่อลูกบาศก์เมตร ซึ่งเกินกว่าค่ามาตรฐาน นับว่ามากที่สุดในกรุงเทพมหานคร เทียบเท่ากับถนนอินทรพิทักษ์ในฝั่งธนบุรี

**ทางแยกสำคัญ**

**สถานที่สำคัญที่ถนนตัดผ่าน**
# ที่ทำการไปรษณีย์สามแยกลาดพร้าว
# สถานีดับเพลิงลาดพร้าว
# ตลาดภาวนา
# ตลาดลาดพร้าวสะพาน 2
# สถานีตำรวจนครบาลโชคชัย
# ตลาดโชคชัย 4
# โรงเรียนถนอมพิศวิทยา
# โรงพิมพ์ องค์การค้าของ สกสค. และศึกษาภัณฑ์พาณิชย์ สาขาลาดพร้าว
# ที่ทำการไปรษณีย์ลาดพร้าว
# ศูนย์การเรียนปัญญาภิวัฒน์ ลาดพร้าว
# วัดสามัคคีธรรม
# โรงเรียนนวมินทราชินูทิศ บดินทรเดชา
# ห้างสรรพสินค้าบิ๊กซี สาขาลาดพร้าว
# สถานีย่อยคลองจั่น การไฟฟ้านครหลวง
# เดอะมอลล์บางกะปิ
# ตลาดบางกะปิ
# สำนักงานเขตบางกะปิ

**อ้างอิง**

**แหล่งข้อมูลอื่น**
 100.5989
ลาดพร้าว
ลาดพร้าว
ลาดพร้าว
ลาดพร้าว
ลาดพร้าว
ถนนนวมินทร์

ถนนนวมินทร์ (Thanon Nawamin) เป็นถนนสายหนึ่งในกรุงเทพมหานคร เดิมชื่อว่า ถนนสุขาภิบาล 1 มีความยาวประมาณ 9 กิโลเมตร  มีจุดเริ่มต้นที่สี่แยกบางกะปิ ซึ่งเป็นจุดตัดระหว่างถนนลาดพร้าว ถนนเสรีไทย และถนนพ่วงศิริ ในแขวงคลองจั่น เขตบางกะปิ มีทิศทางมุ่งขึ้นไปทางทิศเหนือ ผ่านพื้นที่เขตบึงกุ่ม ไปสิ้นสุดที่แยกตัดกับถนนรามอินทรา (บริเวณกิโลเมตรที่ 8) ในเขตคันนายาว
เดิมถนนนวมินทร์ได้รับการกำหนดให้เป็นทางหลวงแผ่นดินหมายเลข 3202 ในความดูแลของกรมทางหลวง ต่อมากรมทางหลวงได้โอนให้สำนักการโยธา กรุงเทพมหานคร เป็นผู้ดูแลตลอดระยะทาง
ถนนนวมินทร์เริ่มสร้างในช่วง พ.ศ. 2499–2500


**ทางแยกสำคัญ**
 ถนนแฮปปี้แลนด์- ถนนศรีบูรพา- ถนนโพธิ์แก้ว- ถนนประเสริฐมนูกิจ- ทางหลวงแผ่นดินหมายเลข 350- ถนนรามอินทรา

**สถานที่สำคัญ**
 สถานีตำรวจนครบาลลาดพร้าว- การเคหะแห่งชาติ- โรงเรียนบ้านบางกะปิ- โรงเรียนโสมาภา 2- ตลาดอินทรารักษ์- สันติอโศก- โรงเรียนพระมารดานิจจานุเคราะห์- สำนักงานประกันสังคม เขตพื้นที่ 9- โรงเรียนวัดบางเตย- โรงเรียนบดินทรเดชา (สิงห์ สิงหเสนี) ๒- โรงเรียนเบญจมินทร์- โรงพยาบาลพญาไท นวมินทร์ - โรงเรียนนวมินทราชูทิศ กรุงเทพมหานคร

**รายชื่อทางแยก**
หมวดหมู่:ถนนในกรุงเทพมหานคร
หมวดหมู่:ถนนในเขตบางกะปิ
หมวดหมู่:ถนนในเขตบึงกุ่ม
หมวดหมู่:ถนนในเขตคันนายาว
หมวดหมู่:สถานที่ที่ตั้งชื่อตามพระนามของพระบาทสมเด็จพระมหาภูมิพลอดุลยเดชมหาราช บรมนาถบพิตร
อุทยานแห่งชาติน้ำตกสี่ขีด

อุทยานแห่งชาติน้ำตกสี่ขีด มีพื้นที่ครอบคลุมอยู่ในท้องที่ป่าชัยคราม และป่าวัดประดู่ ในท้องที่ตำบลท่าอุแท ตำบลคลองสระ อำเภอกาญจนดิษฐ์ จังหวัดสุราษฎร์ธานี และป่ายางโพรงและป่าเขาใหญ่ ในท้องที่ตำบลสี่ขีด ตำบลเขาน้อย อำเภอสิชล จังหวัดนครศรีธรรมราช

**ประวัติ**
พื้นที่บริเวณน้ำตกสี่ขีด อยู่ในเขตป่าสงวนแห่งชาติป่ายางโพรงและป่าเขาใหญ่ ท้องที่ตำบลสี่ขีด อำเภอสิชล จังหวัดนครศรีธรรมราช เป็นพื้นที่ที่มีทิวทัศน์ธรรมชาติสวยงาม เช่น น้ำตก เกาะแก่ง แอ่งน้ำ โขดหิน และพันธุ์ไม้ตระกูลต่างๆ มากมาย สมควรที่จะได้รับการปรับปรุงพัฒนาให้เป็นสถานที่พักผ่อนหย่อนใจของประชาชนเป็นอย่างยิ่ง ทางจังหวัดนครศรีธรรมราชจึงได้กำหนดพื้นที่นี้เป็นแหล่งท่องเที่ยวของอำเภอสิชล และเพื่อเป็นการตอบสนองนโยบายดังกล่าว อำเภอสิชล จึงรณรงค์จัดทำโครงการอนุรักษ์ป่าเพื่อชุมชนบริเวณน้ำตกสี่ขีดและเสนอกรมป่าไม้พิจารณาจัดตั้งเป็นวนอุทยานต่อไป เพื่อเป็นการรักษาสภาพภูมิประเทศอันสวยงามและอนุรักษ์ต้นน้ำลำธารสำหรับราษฎรได้ใช้ประโยชน์ทางเกษตรกรรม ทั้งนี้เนื่องจากพื้นที่ป่าบริเวณใกล้เคียงน้ำตกได้ถูกราษฎรบุกรุกทำลายป่าเพื่อครอบครองที่ดินอย่างกว้างขวาง ซึ่งอาจก่อให้เกิดความเสียหายต่อสภาพธรรมชาติและสิ่งแวดล้อมในอนาคตได้ 
และในเรื่องนี้ อธิบดีกรมป่าไม้ (นายชำนิ บุญโยภาส) ได้เห็นชอบให้มีการจัดตั้งพื้นที่บริเวณน้ำตกสี่ขีด ในป่าสงวนแห่งชาติป่ายางโพรงป่าเขาใหญ่เป็นวนอุทยานเมื่อเดือนกันยายน พ.ศ. 2529 แต่การดำเนินงานต้องหยุดชะงักลงเพราะปัจจัยข้อกำหนดด้านงบประมาณ จนกระทั่งปีงบประมาณ 2532 จึงได้รับการจัดสรรงบประมาณให้ดำเนินการได้ และเนื่องจากพื้นที่ป่าสงวนแห่งชาติป่ายางโพรงและป่าเขาใหญ่ มีอาณาเขตกว้างขวาง ประมาณ 90,625 ไร่ มีจุดเด่นทางธรรมชาติที่สวยงามมากมายหลายแห่ง เช่น น้ำตกสี่ขีด น้ำตกสำนักเนียน ถ้ำเขาพับผ้าและถ้ำสวนปราง เป็นต้น เป็นแหล่งต้นน้ำลำธารที่สำคัญที่หล่อเลี้ยงการเกษตรกรรมของอำเภอสิชล จังหวัดนครศรีธรรมราช และยังเป็นแหล่งที่อยู่อาศัยของสัตว์ป่าอย่างชุกชุม ประกอบกับพื้นที่นี้ในสถานการณ์ปัจจุบันได้ถูกราษฎรบุกรุกแผ้วถางทำลายป่า เพื่อจับจองที่ดินอย่างกว้างขวางและรุนแรง กรมป่าไม้จึงได้มีคำสั่ง ที่ 584/2532 ลงวันที่ 14 เมษายน พ.ศ. 2532 ให้ นายสมพล ศิลปธีรธร นักวิชาการป่าไม้ 4 กองอุทยานแห่งชาติ ไปปฏิบัติงานประจำทำหน้าที่หัวหน้าวนอุทยานน้ำตกสี่ขีด และให้ดำเนินการสำรวจเพิ่มเติมพื้นที่บริเวณใกล้เคียงที่มีความเหมาะสมเพื่อประกอบการพิจารณาจัดตั้งเป็นอุทยานแห่งชาติต่อไป ซึ่งในการสำรวจครั้งนี้ ครอบคลุมพื้นที่ป่าใกล้เคียงในเขตท้องที่จังหวัดสุราษฎร์ธานี คือ บริเวณป่าสงวนแห่งชาติป่าชัยครามและป่าวัดประดู่ อยู่ทางด้านทิศตะวันตกของป่าสงวนแห่งชาติป่ายางโพรงและป่าเขาใหญ่ 
อุทยานแห่งชาติน้ำตกสี่ขีด ประกาศเป็นอุทยานแห่งชาติในราชกิจจานุเบกษา เล่ม 116 ตอนที่ 48ก วันที่ 17 มิถุนายน พ.ศ. 2542 กำหนดบริเวณที่ดินป่าชัยคราม และป่าวัดประดู่ ในท้องที่ตำบลท่าอุแท ตำบลคลองสระ อำเภอกาญจนดิษฐ์ จังหวัดสุราษฎร์ธานี และป่ายางโพรงและป่าเขาใหญ่ ในท้องที่ตำบลสี่ขีด ตำบลเขาน้อย อำเภอสิชล จังหวัดนครศรีธรรมราช ให้เป็น อุทยานแห่งชาติ พ.ศ. 2542

**แหล่งท่องเที่ยว**
 ถ้ำเขาพับผ้า- ถ้ำโครำ- ถ้ำสวนปราง- เทือกเขาคีโหมด- เทือกเขานาง- น้ำตกคลองคราม- น้ำตกภูริน- น้ำตกสำนักเนียน- น้ำตกสี่ขีด- น้ำตกไผ่ตง- น้ำตกห้วยโหมด- น้ำตกหินดินดาน-น้ำตกคีรีภูผา

**แหล่งข้อมูลอื่น**
  เว็บไซต์อุทยานแห่งชาติของกรมอุทยาน date=2007-12-16 -  สถิติข้อมูลนักท่องเที่ยวในอุทยานแห่งชาติ date=2013-01-16 -  เว็บไซต์จังหวัดนครศรีธรรมราช date=2006-12-02 

**อ้างอิง**
น้ำตกสี่ขีด
น้ำตกสี่ขีด
หมวดหมู่:อำเภอกาญจนดิษฐ์
หมวดหมู่:อำเภอสิชล
ถนนมีนพัฒนา

ถนนมีนพัฒนา (Thanon Min Phatthana) เป็นถนนสายสั้น ๆ ในท้องที่แขวงมีนบุรี เขตมีนบุรี กรุงเทพมหานคร มีความยาวประมาณ 700 เมตร เชื่อมระหว่างถนนเสรีไทยกับถนนรามคำแหง (ถนนสุขาภิบาล 3 เดิม)  มีจุดเริ่มต้นที่แยกบางชันบนถนนเสรีไทย มีทิศทางมุ่งไปทางทิศตะวันออกเฉียงใต้ ข้ามคลองแสนแสบ ไปสิ้นสุดที่แยกลาดบัวขาวบนถนนรามคำแหง
หมวดหมู่:ถนนในกรุงเทพมหานคร
หมวดหมู่:ถนนในเขตมีนบุรี
ถนนสีหบุรานุกิจ

ถนนสีหบุรานุกิจ
ถนนสีหบุรานุกิจ (Thanon Sihaburanukit) เป็นถนนสายสั้น ๆ ในแขวงมีนบุรี เขตมีนบุรี กรุงเทพมหานคร มีความยาวประมาณ 3 กิโลเมตร  มีจุดเริ่มต้นที่แยกเมืองมีน ซึ่งเป็นจุดตัดระหว่างถนนรามอินทรา ถนนสุวินทวงศ์ และถนนเสรีไทย มีทิศทางมุ่งไปทางทิศตะวันออก ข้ามคลองสามวา เลี้ยวขึ้นไปทางทิศตะวันออกเฉียงเหนือ ไปบรรจบกับกับถนนร่มเกล้าบริเวณวัดแสนสุข 
สถานที่สำคัญบนถนนสายนี้ มีโรงพยาบาลนวมินทร์ วิทยาลัยเทคนิคมีนบุรี ตลาดนัดจตุจักร 2 ตลาดมีนบุรี สวนเฉลิมพระเกียรติ ร.9 มีนบุรี สำนักงานเขตมีนบุรี พิพิธภัณฑ์ท้องถิ่นกรุงเทพมหานคร เขตมีนบุรี โรงเรียนมีนบุรี  โรงเรียนสตรีเศรษฐบุตรบำเพ็ญ ศาลแพ่งมีนบุรี ศาลอาญามีนบุรี และวัดแสนสุข
ในอดีตถนนสายนี้เคยเป็นทางหลวงแผ่นดินหมายเลข 3101 แต่ในปัจจุบันดูแลโดยกรุงเทพมหานคร
หมวดหมู่:ถนนในกรุงเทพมหานคร
หมวดหมู่:ถนนในเขตมีนบุรี
ถนนพ่วงศิริ

ถนนพ่วงศิริ (Thanon Phuang Siri) เป็นถนนสายสั้น ๆ ในเขตบางกะปิ มีความยาวประมาณ 300 เมตร มีจุดเริ่มต้นที่สี่แยกบางกะปิ ปลายถนนลาดพร้าว ซึ่งเป็นจุดเริ่มต้นของถนนนวมินทร์ (ถนนสุขาภิบาล 1 เดิม) และถนนเสรีไทย (ถนนสุขาภิบาล 2 เดิม) มุ่งไปทางทิศใต้ ข้ามคลองแสนแสบ ไปสิ้นสุดที่แยกตัดกับถนนรามคำแหง (ถนนสุขาภิบาล 3 เดิม)  
หมวดหมู่:ถนนในกรุงเทพมหานคร
หมวดหมู่:ถนนในเขตบางกะปิ
ถนนพระราม 9

ถนนพระราม 9 (Thanon Rama IX) เป็นถนนสายหนึ่งในกรุงเทพมหานคร มีความยาวประมาณ 9 กิโลเมตร มีจุดเริ่มต้นที่แยกพระราม 9 ซึ่งเป็นจุดตัดกับถนนรัชดาภิเษกและถนนอโศก-ดินแดงในพื้นที่เขตดินแดง มุ่งหน้าไปทางตะวันออก เข้าพื้นที่เขตห้วยขวาง ผ่านแยกถนนวัฒนธรรม ผ่านจุดตัดกับถนนประดิษฐ์มนูธรรม และตัดกับถนนรามคำแหงในพื้นที่เขตบางกะปิ ไปสิ้นสุดที่ทางแยกต่างระดับศรีนครินทร์ ซึ่งเป็นจุดตัดกับถนนศรีนครินทร์ ในพื้นที่เขตสวนหลวง โดยจะยกระดับขึ้นมาบรรจบกับทางพิเศษศรีรัช และมีถนนที่ตรงต่อเนื่องไปคือทางหลวงพิเศษหมายเลข 7 หรือมอเตอร์เวย์ ซึ่งถนนพระราม 9 ช่วงตั้งแต่ทางแยกรามคำแหงถึงทางแยกต่างระดับถนนศรีนครินทร์ มีฐานะเป็นทางหลวงแผ่นดินหมายเลข 343 เดิมอยู่ในความรับผิดชอบของกรมทางหลวง ปัจจุบันอยู่ในความรับผิดชอบของกรุงเทพมหานคร และได้รับการกำหนดเป็นทางหลวงเอเชียสาย 123
เหตุที่ถนนพระราม 9 ไม่มีคำว่า "ที่" ต่อท้ายนั้น ปรากฏชัดเจนจากพระราชดำรัสของพระบาทสมเด็จพระมหาภูมิพลอดุลยเดชมหาราช บรมนาถบพิตรที่พระราชทานแก่ผู้ว่าราชการกรุงเทพมหานครและปลัดกรุงเทพมหานครเมื่อวันที่ 19 กันยายน พ.ศ. 2539 ว่า ไม่มีพระราชประสงค์ให้มีคำ "ที่" ต่อท้ายคำ "พระราม" ซึ่งควรถือว่าเป็นพระราชนิยมของพระองค์
ถนนพระราม 9 ถือเป็นหนึ่งในสถานที่ยอดนิยมสำหรับการเที่ยวกลางคืนในกรุงเทพมหานคร เช่นเดียวกับถนนรัชดาภิเษกที่อยู่ใกล้เคียง โดยเฉพาะอย่างยิ่งในคริสต์ทศวรรษ 1990 (ก่อนวิกฤตการณ์การเงินในเอเชีย พ.ศ. 2540) ที่ไนท์คลับหลายแห่งเปิดดำเนินการบนถนนสายนี้ คนไทยรู้จักกันในนาม "คาเฟ่"

**รายชื่อทางแยก**

**สถานที่สำคัญ**
# กรมโยธาธิการและผังเมือง (สำนักงานพระราม 9)
# บริษัท อสมท จำกัด (มหาชน) (รวมไปถึงสถานีโทรทัศน์ช่อง 9 เอ็มคอตเอชดี,สถานีวิทยุ อสมท เอ็มคอท เรดิโอ เน็ตเวิร์ก, สำนักข่าวไทย อสมท)
# ธนาคารอาคารสงเคราะห์ สำนักงานใหญ่
# การรถไฟฟ้าขนส่งมวลชนแห่งประเทศไทย
# วัดพระรามเก้ากาญจนาภิเษก
# โรงพยาบาลพระรามเก้า
# โรงพยาบาลปิยะเวท
# เดอะไนน์ เซ็นเตอร์

**อ้างอิง**

**แหล่งข้อมูลอื่น**
100.635030พระราม 9
หมวดหมู่:ถนนในกรุงเทพมหานคร
หมวดหมู่:ถนนในเขตห้วยขวาง
หมวดหมู่:ถนนในเขตบางกะปิ
หมวดหมู่:ถนนในเขตสวนหลวง
หมวดหมู่:สถานที่ที่ตั้งชื่อตามพระนามของพระบาทสมเด็จพระมหาภูมิพลอดุลยเดชมหาราช บรมนาถบพิตร
หมวดหมู่:ถนนในจังหวัดชลบุรี

ถนนภายในหรือที่ผ่านจังหวัดชลบุรี
ชลบุรี
หมวดหมู่:โครงสร้างพื้นฐานด้านการขนส่งในจังหวัดชลบุรี
ราชกรีฑาสโมสร

ราชกรีฑาสโมสร (The Royal Bangkok Sports Club) เป็นสโมสรกีฬาในประเทศไทย หรือที่เรียกกันว่า สนามฝรั่ง ตั้งอยู่เลขที่ 1 ถนนอังรีดูนังต์ แขวงปทุมวัน เขตปทุมวัน กรุงเทพมหานคร ซึ่งเป็นที่ดินของสำนักงานทรัพย์สินพระมหากษัตริย์ ก่อตั้งขึ้นเมื่อวันที่ 6 กันยายน พ.ศ. 2444 ประกอบด้วยสิ่งอำนวยความสะดวกสำหรับสมาชิก เพื่อการเล่นกีฬาประเภทต่างๆ เช่น สนามกอล์ฟ สระว่ายน้ำ สนามเทนนิส ห้องฟิตเนส นอกจากนี้ ยังมีการจัดแข่งม้าในวันอาทิตย์เว้นอาทิตย์ สลับกับอดีตสนามม้านางเลิ้ง ปัจจุบันมีสมาชิกประมาณ 12,500 คน

**ประวัติ**
เมื่อปี พ.ศ. 2433 แฟรงคลิน เฮิร์สท์ ชาวอังกฤษ ยื่นหนังสือต่อสมเด็จพระเจ้าบรมวงศ์เธอ พระองค์เจ้าเทวัญอุไทยวงศ์ กรมพระยาเทวะวงศ์วโรปการ เสนาบดีว่าการต่างประเทศ เสนอให้จัดตั้งสมาคมเพื่อส่งเสริมการเพาะพันธุ์ดูแลม้าและการเล่นกีฬา โดยควรเป็นสถานที่ซึ่งตั้งอยู่ใจกลางเมืองเพื่อเข้าถึงได้ง่าย และเปิดโอกาสให้คนไทยเข้าเป็นสมาชิกได้ด้วย หลังจากนั้น พระบาทสมเด็จพระจุลจอมเกล้าเจ้าอยู่หัว พระราชทานพระบรมราชานุญาตให้จัดสร้าง รอยัล สปอร์ต คลับ (Royal Sports Club) ต่อมาในรัชสมัยพระบาทสมเด็จพระมงกุฎเกล้าเจ้าอยู่หัว เปลี่ยนเป็นชื่อภาษาไทยว่าสโมสรราชกรีฑา และเปลี่ยนชื่อเป็นราชกรีฑาสโมสร จนถึงปัจจุบัน
ต่อมาใน พ.ศ. 2435 เริ่มทำสัญญาเช่าที่ดินบริเวณสระปทุม โดยการก่อสร้างดำเนินไปจนถึง พ.ศ. 2444 จึงมีพิธีเปิดสโมสรอย่างเป็นทางการ เป็นสถานที่เล่นกีฬากอล์ฟแห่งแรกในประเทศไทยเมื่อ พ.ศ. 2445 และมีการจัดแข่งม้าเป็นครั้งแรกเมื่อ พ.ศ. 2446 จากนั้นเมื่อเดือนกุมภาพันธ์ พ.ศ. 2454 ฟัน เดน บอร์น ชาวเบลเยียม นำเครื่องบินแบบออวิลล์ไรต์ ปีกสองชั้น มาแสดงการบินเป็นครั้งแรกในประเทศไทย ที่สนามม้าของราชกรีฑาสโมสร ต่อมาใน พ.ศ. 2456 กระทรวงกลาโหมนำพื้นที่ส่วนหนึ่งของสนามม้าราชกรีฑาสโมสร ไปใช้เป็นสถานที่ขึ้นบินและลงจอดเครื่องบินแห่งแรกของประเทศไทย โดยใช้ชื่อว่าสนามบินสระปทุม จากนั้นเมื่อ พ.ศ. 2457 มีการพิจารณาว่า สนามบินถาวรควรตั้งอยู่บนที่ดอนซึ่งน้ำท่วมไม่ถึง จึงย้ายไปยังที่ดอนตอนเหนือของอำเภอบางเขน แล้วให้ชื่อว่าท่าอากาศยานดอนเมือง

**สิ่งอำนวยความสะดวก**
 สนามแข่งม้า- สนามเทนนิส- สนามแบดมินตัน- สนามกอล์ฟ- สนามฟุตบอล- สระว่ายน้ำ - หลังจากที่สระแห่งเก่ามีปัญหาน้ำรั่ว จึงมีการสร้างใหม่เป็น 3 สระ และเปิดให้บริการตั้งแต่ปลายปี พ.ศ. 2550- ห้องบิลเลียด- ห้องปิงปอง- ห้องฟิตเนส- ห้องสควอช- ห้องหมากรุก

**ดูเพิ่ม**
 สนามม้านางเลิ้ง

**อ้างอิง**

**แหล่งข้อมูลอื่น**
  เว็บไซต์อย่างเป็นทางการ- 100.53897
หมวดหมู่:สโมสรกีฬาที่ก่อตั้งในปี พ.ศ. 2444
หมวดหมู่:สนามกีฬาที่สร้างเสร็จในปี พ.ศ. 2444
หมวดหมู่:ก่อตั้งในมณฑลกรุงเทพในปี พ.ศ. 2444
หมวดหมู่:สนามกีฬาในเขตปทุมวัน
หมวดหมู่:โบราณสถานในเขตปทุมวัน‎
หมวดหมู่:สนามแข่งม้าในประเทศไทย
หมวดหมู่:สนามกีฬาในกรุงเทพมหานคร
เมทัลคอร์

เมทัลคอร์  (metalcore) เป็นแนวเพลงที่ผสมผสานที่รวมองค์ประกอบของ แทรชเมทัล,อัลเทอร์เนทีฟเมทัล,เมโลดิกเดธเมทัล และ ฮาร์ดคอร์พังก์ เข้าด้วยกัน  คำว่าเมทัลคอร์  เป็นคำผสมระหว่าง เฮฟวี่เมทัล กับ ฮาร์ดคอร์พังก์ และจากกระแสความนิยมในสหรัฐอเมริกาตั้งแต่ช่วงต้นปี 2000 ได้มีการจำกัดความว่าเป็น "เพลงเฮฟวี่เมทัลยุคใหม่ของอเมริกา"
โดยมีรากมาจากแนว ครอสโอเวอร์แทรช พัฒนาโดยวง Suicidal Tendencies,Dirty Rotten Imbeciles และ Stormtroopers of Death ในช่วงกลางทศวรรษที่ 80. จนทศวรรษที่ 90 เมทัลคอร์ส่วนใหญ่จะเป็นเพลงใต้ดิน โดยช่วงปี 2004 วงอย่าง Killswitch Engage และ Shadows Fall ที่มียอดขายอัลบั้มดีในอันดับนิตยสารบิลบอร์ด
วงเมทัลคอร์สมัยใหม่ที่เป็นที่รู้จักเช่น Hatebreed, Killswitch Engage,As I Lay Dying ,Bullet For My Valentine ,Trivium และ Shadows Fall เป็นต้น

**อ้างอิง**
มเมทัลคอร์
มเมทัลคอร์
หมวดหมู่:แนวเพลงย่อยเฮฟวีเมทัล
เมโลดิกเดทเมทัล

เมโลดิกเดธเมทัล (Melodic death metal) (หรือ กอเธนเบิร์คเมทัล, เมโลเดธ, สแกนดิเนเวียนเมทัล, และ โพสต์เดธ) คือสาขาย่อยของเดธเมทัล เมโลดิกเดธเมทัลผสมผสานสไตล์ที่นุ่มนวลและเมโลดี้ที่มีจังหวะครึกครื้นของบริทิชเมทัล กับเสียงที่รุนแรงตามแบบฉบับเดทเมทัลและแทรชเมทัล หลังจากนั้นเมโลดิกเดทเมทัลก็มีวิวัฒนาการจากการได้รับอิทธิพลต่างๆ ตัวอย่างที่เห็นได้ชัดได้แก่ มีการใช้คีย์บอร์ดเป็นเครื่องดนตรีที่เพิ่มขึ้นมานั้นเอง

**ภูมิหลัง**
เมโลดิกเดทเมทัล มีท่อนริฟกีตาร์แบบเมโลดิก ท่อนโซโล และเสียงอะคูสติกกีต้าร์ มากกว่าเดทเมทัล นอกจากนี้ยังมีเนื้อหาที่สามารถเข้าถึงได้ และเสียงร้องปรกติสลับกับเสียงร้องคำรามแบบเดท โดยทั่วไปแล้วโครงสร้างของเพลงมีความแปลกใหม่มากกว่า โดยมีการใช้แนวเพลงที่หลากหลายตลอดทั้งเพลง วง Death และ Morbid Angel ที่ถูกมองว่าเป็นบิดาอุปถัมป์ของเดทเมทัลบ่อย ๆ นั้น คือผู้มีอิทธิพลหลักของแนวนี้ เช่นเดียวกับแหล่งกำเนิดอย่างเช่น Dark Tranquillity, At the Gates, In Flames และ Carcass กับงานอัลบัมที่ชื่อว่า Heartwork ในบางครั้งวง Sentenced ก็ถูกยกย่องว่า เป็นผู้ที่สร้างอัลบัมเมโลเดทขึ้นมาเป็นอัลบัมแรกในชื่อ North from Here บางคนยกให้ In Flames เป็นวงที่ทำให้แนวนี้เป็นที่นิยม บางคนถึงกับยกย่องให้เป็นผู้ประดิษฐ์คิดค้นแนวนี้ขึ้นมาเลยทีเดียว

**ภูมิภาคที่นิยม**
วงเมโลดิกเดทเมทัลส่วนใหญ่มาจากภูมิภาคแถวสแกนดิเนเวียและยุโรปตอนเหนือ โดยเฉพาะจากประเทศสวีเดน และประเทศฟินแลนด์ ตัวอย่างของวงจากฟินแลนด์ที่มีชื่อคือ Norther และ Kalmah และวงอย่าง Children of Bodom ที่สไตล์ของพวกเขายังเป็นที่ถกเถียงของแฟนๆอยู่ แต่ในบ่อยครั้งพวกเขาก็ไม่ถูกจัดว่าเป็นเมโลดิกเดทเมทัล
ในปัจจุบัน 
แนวเมโลดิกเดทเมทัลได้รับความนิยมมากขึ้นอย่างล้นหลามจนมีผู้ติดตามในทวีปอเมริกาตอนเหนือ โดยเฉพาะในกลุ่มแฟนๆในอเมริกาตอนเหนือที่ชื่นชอบวงสแกนดิเนเวียผู้ซึ่งเป็นผู้บุกเบิกแนวเพลงเมโลดิกเดทเมทัลจวบจนถึงวันนี้ แนวเพลงนี้ยังมีผู้ติดตามในประเทศญี่ปุ่น ซึ่งผลิตดนตรีวงดนตรีเมโลดิกเดทเมทัลของตัวเองเช่น Blood Stain Child อีกด้วย

**แหล่งข้อมูลอื่น**
หมวดหมู่:แนวเพลงย่อยเฮฟวีเมทัล
หมวดหมู่:ดนตรีร็อก
หมวดหมู่:แนวเพลงย่อยเฮฟวีเมทัล
หมวดหมู่:สิ่งก่อสร้างตั้งแต่ พ.ศ. 2517

en:Category:1974 architecture
es:Categoría:Arquitectura de 1974
lb:Kategorie:Bauwierker 1974
mk:Категорија:1974 во архитектурата
sv:Kategori:Arkitekturåret 1974
ไอริ ซูซูกิ

ไอริ ซูซูกิ (Suzuki Airi, เกิดวันที่ 12 เมษายน พ.ศ. 2537) เป็นนักร้องหญิงและนางแบบชาวญี่ปุ่น เธอเคยเป็นไอดอลในสังกัด เฮลโล! โปรเจกต์ (Hello! Project) โดยเป็นสมาชิกของไอดอลวง ℃-ute  ไอริ ซุซุกิ เกิดเมื่อ  12 เมษายน พ.ศ. 2537 ที่จังหวัดชิบะ ประเทศญี่ปุ่น กรุ๊ปเลือด  B มีชื่อเล่นว่า "ไอ-จัง" "ไอริริน" "Osuzu" เริ่มต้นงานในวงการบันเทิงโดยผ่านการออดิชั่น Hello! Project Kids ในปี 2545 ตอนอายุ 8 ปี 
ในปี พ.ศ. 2560 วง℃-ute ได้ยุติบทบาทไป ซูซูกิได้เริ่มทำงานในฐานะนักร้องเดี่ยวในปี พ.ศ. 2561 จนถึงปัจจุบัน

**วงที่เคยสังกัด**
 Hello! Project Kids (พ.ศ. 2545 - พ.ศ. 2548)
*4 KIDS (พ.ศ. 2545 - พ.ศ. 2546)
*Aa! (พ.ศ. 2546, พ.ศ. 2546- )
*℃-ute (พ.ศ. 2548 - พ.ศ. 2552 - พ.ศ. 2558)
*Buono! (พ.ศ. 2550 - พ.ศ. 2560)
*ชัฟเฟิลยูนิต
**H.P.ออลสตาร์ส (พ.ศ. 2547)
*ลิตเติลแกตตัส  (ทีมฟุตซอล)  (Gatas Brilhantes H.P. ทีมเยาวชน) (พ.ศ. 2547 - )- Gatas Brilhantes H.P. (พ.ศ. 2550年 - )

**แหล่งข้อมูลอื่น**
  ประวัติส่วนตัวในเว็บไซต์ เฮลโล! โปรเจกต์ - ThePPN:Suzuki Airi
หมวดหมู่:เฮลโล! โปรเจกต์
หมวดหมู่:นักร้องหญิงญี่ปุ่น
หมวดหมู่:นักร้องเด็กชาวญี่ปุ่น
หมวดหมู่:นักแสดงเด็กหญิงชาวญี่ปุ่น
ซากิ นากาจิมะ

thumb
ซากิ นากาจิมะ (Nakajima Saki) นักร้องหญิงชาวญี่ปุ่น ในกลุ่ม เฮลโล! โปรเจกต์ คิดส์, Athena & Robikerottsu, ℃-ute เกิดเมื่อ  5 กุมภาพันธ์ พ.ศ. 2537 ที่จังหวัดไซตามะ ประเทศญี่ปุ่น กรุ๊ปเลือด  O มีชื่อเล่นอย่างเป็นทางการว่า "นักกี้" "ซาคิตตี้"

**วงที่เคยสังกัด**
 ℃-ute (พ.ศ. 2548 - ) - Athena & Robikerottsu (พ.ศ. 2550 - )- ชัฟเฟิลยูนิต
** H.P.ออลสตาร์ส (พ.ศ. 2547)- ลิตเติลแกตตัส  (ทีมฟุตซอล)  (Gatas Brilhantes H.P. ทีมเยาวชน) (พ.ศ. 2547 - )- Gatas Brilhantes H.P. (พ.ศ. 2550年 - )

**แหล่งข้อมูลอื่น**
  ประวัติส่วนตัวในเว็บไซต์ เฮลโล! โปรเจกต์ - ThePPN:Nakajima Saki
หมวดหมู่:เฮลโล! โปรเจกต์
หมวดหมู่:นักร้องญี่ปุ่น
หมวดหมู่:บุคคลจากจังหวัดไซตามะ
พระเศวตสุทธวิลาศฯ

พระเศวตสุทธวิลาศฯ เป็นช้างสำคัญในรัชกาลพระบาทสมเด็จพระปรมินทรมหาภูมิพลอดุลยเดช เป็นช้างเผือกตระกูลพิษณุพงศ์ จำพวกอัฏฐทิศ ชื่อ ดามพหัสดินทร์  โดยจมื่นศิริ วังรัตน์ เป็นผู้ตรวจคชลักษณ์ 
พระเศวตสุทธวิลาศฯ เกิดประมาณ พ.ศ. 2517 เป็นช้างพลายสีดอ พบโดยคนงานกรมป่าไม้ในป่าบริเวณแม่น้ำแควน้อย จังหวัดกาญจนบุรี ให้ชื่อว่า พลายบุญรอด และนำไปเลี้ยงที่วนอุทยานเขาเขียว จังหวัดชลบุรี อธิบดีกรมป่าไม้เป็นผู้น้อมเกล้าน้อมกระหม่อมถวาย
พระบาทสมเด็จพระเจ้าอยู่หัว โปรดเกล้าฯ ประกอบพระราชพิธีสมโภช และขึ้นระวางเมื่อวันที่ 25 มิถุนายน พ.ศ. 2520 พร้อมกับพระวิมลรัตนกิริณีฯ ณ โรงช้างต้น พระราชวังดุสิต พระราชทานนามว่า 
ปัจจุบันพระเศวตสุทธวิลาศฯ ย้ายไปยืนโรง ณ โรงช้างต้น ศูนย์อนุรักษ์ช้างไทย อำเภอห้างฉัตร จังหวัดลำปาง

**อ้างอิง**
หมวดหมู่:ช้างสำคัญในรัชกาลที่ 9
หมวดหมู่:พ.ศ. 2520
หมวดหมู่:จังหวัดกาญจนบุรี
หมวดหมู่:จังหวัดชลบุรี
หมวดหมู่:จังหวัดลำปาง
พระวิมลรัตนกิริณีฯ

พระวิมลรัตนกิริณีฯ เป็นช้างสำคัญในรัชกาลพระบาทสมเด็จพระปรมินทรมหาภูมิพลอดุลยเดช เป็นช้างเผือกตระกูลพรหมพงศ์ จำพวกอัฏฐทิศ ชื่อ กมุท  
พระวิมลรัตนกิริณีฯ เป็นช้างพังเผือก นายปรีชาและนางพิมพ์ใจ วารวิจิตร ได้มาจากป่าจังหวัดประจวบคีรีขันธ์ เมื่อวันที่ 25 พฤศจิกายน พ.ศ. 2514 ให้ชื่อว่า พังขจร และนำไปเลี้ยงที่บ้าน แถบทุ่งสีกัน กรุงเทพมหานคร ต่อมานายปรีชาและนางพิมพ์ใจได้น้อมเกล้าน้อมกระหม่อมถวาย โดยจมื่นสิริวังรัตน เป็นผู้ตรวจคชลักษณ์
พระบาทสมเด็จพระเจ้าอยู่หัว โปรดเกล้าฯ ประกอบพระราชพิธีสมโภช และขึ้นระวางเมื่อวันที่ 25 มิถุนายน พ.ศ. 2520 พร้อมกับพระเศวตสุทธวิลาศฯ ณ โรงช้างต้น พระราชวังดุสิต และพระราชทานนาม เมื่อวันที่ 30 มิถุนายน พ.ศ. 2520 ว่า 
ปัจจุบัน พระวิมลรัตนกิริณีฯ ย้ายไปยืนโรง ณ โรงช้างต้น พระตำหนักภูพานราชนิเวศน์ จังหวัดสกลนคร ตั้งแต่ พ.ศ. 2538

**อ้างอิง**
หมวดหมู่:ช้างสำคัญในรัชกาลที่ 9
หมวดหมู่:พ.ศ. 2520
หมวดหมู่:จังหวัดประจวบคีรีขันธ์
หมวดหมู่:จังหวัดสกลนคร
พระศรีนรารัฐราชกิริณีฯ

ตราประจำจังหวัดนราธิวาสในปัจจุบัน (เริ่มใช้ พ.ศ. 2520) แสดงภาพช้างเผือกในใบเรือ หมายถึง พระศรีนรารัฐราชกิริณีฯ
พระศรีนรารัฐราชกิริณีฯ ช้างสำคัญในรัชกาลพระบาทสมเด็จพระปรมินทรมหาภูมิพลอดุลยเดช เป็นช้างสำคัญอยู่ในตระกูล “พรหมพงศ์” จำพวก  “อัฏฐทิศ” ชื่อ “อัญชัน” 
พระศรีนรารัฐราชกิริณีฯ  เป็นช้างพังเผือก พลัดจากแม่ช้างป่าบริเวณป่าเทือกเขากือซา ตำบลจะแนะ อำเภอระแงะ จังหวัดนราธิวาส  นายมายิ มามุ ราษฎรบ้านกูมุง ตำบลจะแนะ ผู้พบได้ตั้งชื่อให้เป็นภาษาพื้นเมืองว่า จิ ต่อมาได้ชื่อว่า พังจิตรา  นายวัชร สิงคิวิบูลย์ ผู้ว่าราชการจังหวัดนราธิวาส น้อมเกล้าน้อมกระหม่อมถวาย เมื่อวันที่ 23 สิงหาคม พ.ศ. 2520 
พระบาทสมเด็จพระเจ้าอยู่หัว โปรดเกล้าฯ ประกอบพระราชพิธีสมโภช และขึ้นระวางเมื่อวันที่ 24 สิงหาคม พ.ศ. 2520 ณ โรงช้างต้น จังหวัดนราธิวาส พระราชทานนามว่า 
ปัจจุบัน พระศรีนรารัฐราชกิริณีฯ ยืนโรงอยู่ ณ โรงช้างต้น สวนจิตรลดา พระราชวังดุสิต

**อ้างอิง**
หมวดหมู่:ช้างสำคัญในรัชกาลที่ 9
หมวดหมู่:พ.ศ. 2520
หมวดหมู่:จังหวัดนราธิวาส
พระเศวตภาสุรคเชนทร์ฯ

พระเศวตภาสุรคเชนทร์ฯ ช้างสำคัญในรัชกาลพระบาทสมเด็จพระปรมินทรมหาภูมิพลอดุลยเดช เป็นช้างเผือกตระกูลพรหมพงศ์ จำพวกอัฏฐทิศ ชื่อ ดามพหัสดินทร์  โดยจมื่นศิริ วังรัตน์ เป็นผู้ตรวจคชลักษณ์ 
พระเศวตภาสุรคเชนทร์ฯ  เป็นช้างพลายลูกเถื่อน เกิดจากแม่ช้างป่าในเขตตำบลสองพี่น้อง อำเภอท่ายาง จังหวัดเพชรบุรี พบโดยชาวกะเหรี่ยง บ้านหนองปืนแตก ตำบลสองพี่น้อง และนำมามอบให้นายสุรเดช มหารมย์ เจ้าของไร่ภาศรี และให้ชื่อว่า พลายภาศรี นายศุภโยค พาณิชย์วิทย์  ผู้ว่าราชการจังหวัดเพชรบุรีเป็นผู้น้อมเกล้าน้อมกระหม่อมถวาย
พระบาทสมเด็จพระเจ้าอยู่หัว โปรดเกล้าฯ ประกอบพระราชพิธีสมโภช และขึ้นระวางเมื่อวันที่ 25 พฤษภาคม พ.ศ. 2521 ณ โรงพิธี จังหวัดเพชรบุรี พร้อมกับพระเทพวัชรกิริณีฯ และพระบรมนขทัศฯ  พระราชทานนามว่า 
ปัจจุบันพระเศวตภาสุรคเชนทร์ฯ ยืนโรง ณ โรงช้างต้น ศูนย์อนุรักษ์ช้างไทย อำเภอห้างฉัตร จังหวัดลำปาง

**อ้างอิง**
หมวดหมู่:ช้างสำคัญในรัชกาลที่ 9
หมวดหมู่:พ.ศ. 2521
หมวดหมู่:จังหวัดเพชรบุรี
หมวดหมู่:จังหวัดลำปาง
พระเทพวัชรกิริณีฯ

พระเทพวัชรกิริณีฯ ช้างสำคัญในรัชกาลพระบาทสมเด็จพระปรมินทรมหาภูมิพลอดุลยเดช เป็นช้างเผือกตระกูลวิษณุพงศ์ จำพวกอัฏฐคช ชื่อ ดามพหัสดินทร์  โดยจมื่นศิริ วังรัตน์ เป็นผู้ตรวจคชลักษณ์ 
พระเทพวัชรกิริณีฯ  เป็นช้างพังลูกเถื่อน เกิดจากแม่ช้างป่าในป่ายางชุม ตำบลสองพี่น้อง อำเภอท่ายาง จังหวัดเพชรบุรี นายสนิท ศิริวานิช กำนันตำบลเขาน้อย อำเภอปราณบุรี จังหวัดประจวบคีรีขันธ์ ได้นำมามอบให้พระครูโสภณพัฒนกิจ (พระปลัดบุญส่ง ธัมมปาโล) เจ้าอาวาสวัดเขาบันไดอิฐ อำเภอเมืองเพชรบุรี จังหวัดเพชรบุรี ตั้งชื่อว่า พังขวัญตา และเลี้ยงไว้ที่วัดเขาบันไดอิฐ คู่กับ พลายดาวรุ่ง (พระบรมนขทัศฯ)  นายศุภโยค พาณิชย์วิทย์  ผู้ว่าราชการจังหวัดเพชรบุรีเป็นผู้น้อมเกล้าน้อมกระหม่อมถวาย
พระบาทสมเด็จพระเจ้าอยู่หัว โปรดเกล้าฯ ประกอบพระราชพิธีสมโภช และขึ้นระวางเมื่อวันที่ 25 พฤษภาคม พ.ศ. 2521 ณ โรงพิธี จังหวัดเพชรบุรี พร้อมกับพระเศวตภาสุรคเชนทร์ฯ และพระบรมนขทัศฯ พระราชทานนามว่า 
ปัจจุบันพระเทพวัชรกิริณีฯ ย้ายไปยืนโรง ณ โรงช้างต้น พระตำหนักภูพานราชนิเวศน์  จังหวัดสกลนคร ตั้งแต่ พ.ศ. 2538

**อ้างอิง**
หมวดหมู่:ช้างสำคัญในรัชกาลที่ 9
หมวดหมู่:พ.ศ. 2521
หมวดหมู่:จังหวัดเพชรบุรี
หมวดหมู่:จังหวัดสกลนคร
พระบรมนขทัศฯ

พระบรมนขทัศฯ ช้างสำคัญในรัชกาลพระบาทสมเด็จพระปรมินทรมหาภูมิพลอดุลยเดช เป็นช้างสำคัญในตระกูลวิษณุพงศ์ จำพวกอัฎฐคช ชื่อ "ครบกระจอก" เป็นช้างที่มีเล็บครบ 20 เล็บ คือเท้าละห้าเล็บทั้งสี่เท้า ช้างเดียวในรัชกาลที่ 9   โดยจมื่นศิริ วังรัตน์ เป็นผู้ตรวจคชลักษณ์ 
พระบรมนขทัศฯ  เป็นช้างพลายเผือกลูกเถื่อน เกิดจากแม่ช้างป่า พระครูโสภณพัฒนกิจ (พระปลัดบุญส่ง ธัมมปาโล) เจ้าอาวาสวัดเขาบันไดอิฐ อำเภอเมืองเพชรบุรี จังหวัดเพชรบุรี ได้มาจากราษฎรอำเภอปราณบุรี จังหวัดประจวบคีรีขันธ์ ตั้งชื่อว่า พลายดาวรุ่ง และนำมาเลี้ยงไว้ที่วัดเขาบันไดอิฐ คู่กับ พังขวัญตา (พระเทพวัชรกิริณีฯ) นายศุภโยค พาณิชย์วิทย์ ผู้ว่าราชการจังหวัดเพชรบุรีเป็นผู้น้อมเกล้าน้อมกระหม่อมถวาย
พระบาทสมเด็จพระเจ้าอยู่หัว โปรดเกล้าฯ ประกอบพระราชพิธีสมโภช และขึ้นระวางเมื่อวันที่ 25 พฤษภาคม พ.ศ. 2521 ณ โรงพิธี จังหวัดเพชรบุรี พร้อมกับพระเศวตภาสุรคเชนทร์ฯ และพระเทพวัชรกิริณีฯ พระราชทานนามว่า  "พระบรมนขทัศ วัชรพาหนพิษณุพงศ์ โสตถิธำรงอัฏฐคช ดิเรกยศอนันตคุณ อดุลยสารเลิศฟ้า ๚"
ปัจจุบัน พระบรมนขทัศฯ ได้ล้มลงแล้ว

**อ้างอิง**
หมวดหมู่:ช้างสำคัญในรัชกาลที่ 9
หมวดหมู่:พ.ศ. 2521
หมวดหมู่:จังหวัดเพชรบุรี
แม่แบบ:เหตุการณ์ปัจจุบัน/2551 มกราคม 22

* ฮีธ เลดเจอร์ นักแสดงนำจากเรื่องหุบเขาเร้นรัก เสียชีวิตในอพาร์ตเมนต์ของเขาในเขตโซโห นครนิวยอร์กวันนี้  (ซีเอ็นเอ็น)- เอไอเอส เริ่มมีการเจรจาเพื่อเป็นตัวแทนจำหน่ายไอโฟนใช้ในประเทศไทย หลังจากที่มีการลอบนำเข้ากว่า 60,000 เครื่องแล้ว  (บิซีเนสวีก)
}
พระราชวังคย็องบก

พระราชวังคย็องบก (lit=Blessing Scenery Palace) หรือที่รู้จักในชื่อ คย็องบกกุง เป็นพระราชวังหลักของราชวงศ์โชซอน สร้างขึ้นใน ค.ศ. 1395 ตั้งอยู่ทางตอนเหนือของกรุงโซล ประเทศเกาหลีใต้ พระราชวังคย็องบกมีขนาดใหญ่ที่สุดในบรรดา พระราชวังทั้งห้า ที่สร้างขึ้นโดยราชวงศ์โชซอน ทำหน้าที่เป็นที่ประทับของราชวงศ์และที่ทำการของรัฐบาล
พระราชวังคย็องบกสร้างขึ้นโดยช็อง โด-จ็อน และยังคงมีสถานะพระรางวังหลักของราชวงศ์โชซ็อนจนกระทั่งถูกไฟเผาไหม้ในช่วงสงครามอิมจิน (ค.ศ. 1592–1598) และถูกทอดทิ้งเป็นเวลาสองศตวรรษ อย่างไรก็ตาม ในคริสต์ศตวรรษที่ 19 ห้องทั้ง 7,700 ห้องของพระราชวังได้รับการฟื้นฟูภายใต้การนำของแทว็อนกุนฮึงซ็อนในรัชสมัยพระเจ้าโคจง อาคาร 500 แห่งได้รับการฟื้นฟูบนพื้นที่มากกว่า 40 เฮกตาร์
ในช่วงต้นคริสต์ศตวรรษที่ 20 บริเวณพระรางวังจำนวนมากถูกทำลายอย่างเป็นระบบโดยจักรวรรดิญี่ปุ่นในสมัยที่ครอบครองเกาหลี ต่อมาในวันที่ 21 มกราคม ค.ศ. 1963 พระราชวังนี้ได้รับการบรรจุเป็นทรัพย์สินทางวัฒนธรรม และได้รับการฟื้นฟูไปเป็นรูปแบบเดิมตั้งแต่คริสต์ทศวรรษ 1990
คำว่า "คย็องบกกุง" ในภาษาเกาหลี แปลว่า "พระราชวังแห่งพรที่ส่องสว่าง (The Palace of Shining Blessings)"

**สิ่งก่อสร้าง**

**ประตูหลัก**
 ประตูควังฮวา (ประตูแรกที่เข้าสู่พระราชวังหรือประตูทิศใต้)- ประตูฮึงนเย (ประตูที่สองเข้าสู่พระราชวัง)- ประตูคึนจ็อง (ประตูที่สามเข้าสู่พระราชวัง)- ประตูซินมู (ประตูทิศเหนือ)- ประตูค็อนชุน (ประตูทิศตะวันออก)- ประตูย็องชู (ประตูทิศตะวันตก)

**เขตพระราชฐานชั้นนอก**
 ประตูคึนจ็อง (ประตูที่สามเข้าสู่พระราชวัง)- พระที่นั่งคึนจ็อง - พระที่นั่งซาจ็อง (สถานที่ทรงงานของกษัตริย์)- พระที่นั่งซูจ็อง- พระที่นั่งช็อนชู- พระที่นั่งมันชูน

**เขตพระราชฐานชั้นใน**
 พระที่นั่งคังนย็อง (สถานที่ประทับของกษัตริย์)- พระที่นั่งคโยแท (สถานที่ประทับของอัครมเหสี)- พระที่นั่งจากย็อง (สถานที่ประทับของพระราชชนนีของกษัตริย์)

**วังตะวันออก (สถานที่ประทับของมกุฎราชกุมาร)**
 พระตำหนักจาซ็อน (สถานที่ประทับของมกุฎราชกุมารและพระชายา)- ตำหนักพีฮย็อน (สถานที่ศึกษาเล่าเรียนของมกุฎราชกุมาร)

**สถานที่อื่น ๆ**
 ศาลาคย็องเฮรู (สถานที่สำหรับจัดงานเลี้ยงของพระราชวัง)- ศาลาฮยังว็อนจ็อง

**สะพาน**
 สะพานย็องเจ- สะพานชวีฮยัง

**อ้างอิง**

**บรรณานุกรม**
  isbn = 978-981-08-0806-8

**แหล่งข้อมูลอื่น**
  Official homepage-  Official guide from Cultural Heritage Administration-  Gyeongbok Palace-  Video of Royal Gate Ceremony, Gyeongbokgung-  The Seoul Guide : Gyeongbokgung Palace
คย็องบก
หมวดหมู่:ที่ประทับของพระมหากษัตริย์ในประเทศเกาหลีใต้
หมวดหมู่:ที่ประทับของจักรพรรดิในประเทศเกาหลีใต้
หมวดหมู่:ราชวงศ์โชซ็อน
หมวดหมู่:ที่ประทับของพระมหากษัตริย์
หมวดหมู่:ที่ประทับของจักรพรรดิ
หมวดหมู่:สิ่งก่อสร้างในเขตชงโน
อุทยานแห่งชาติขุนขาน

อุทยานแห่งชาติขุนขาน ตั้งอยู่ในลุ่มน้ำแม่ขานและลุ่มน้ำแม่แจ่ม ท้องที่อำเภอสะเมิง จังหวัดเชียงใหม่ มีเนื้อที่ 130,583.45 ไร่ หรือ 208.93 ตารางกิโลเมตร

**ภูมิประเทศ**
มีลักษณะส่วนใหญ่เป็นเทือกเขาสลับซับซ้อนประมาณร้อยละ 80 ของพื้นที่ มีความสูงจากระดับน้ำทะเลต่ำสุด 500 เมตร และสูงสุด 1,708 เมตร สภาพของพื้นที่มีความลาดชันมากกว่าร้อยละ 35 เป็นส่วนใหญ่ แม่น้ำสายสำคัญที่เป็นแหล่งน้ำอุปโภคบริโภค ได้แก่ น้ำแม่สะเมิง น้ำแม่สาบ น้ำแม่ขาน น้ำอมลอง น้ำแม่โต๋ น้ำแม่บ่อแก้ว น้ำแม่อมแตง น้ำแม่ตาละ น้ำแม่สะงะ และน้ำแม่แจ่ม

**ลักษณะภูมิอากาศ**
สภาพภูมิอากาศเย็นสบายตลอดปี อุณหภูมิสูงสุดเฉลี่ย 28 องศาเซลเซียส ต่ำสุดเฉลี่ย 18 องศาเซลเซียส อุณหภูมิเฉลี่ยโดยทั่วไป 23 องศาเซลเซียส ปริมาณน้ำฝนเฉลี่ยทั้งปี 1,380 มิลลิเมตร

**ทรัพยากรป่าไม้**
สภาพป่าของอุทยานแห่งชาติ ประกอบไปด้วยป่า 5 ชนิด คือ
*ป่าดิบเขา พบตามภูเขาที่มีความสูงจากระดับน้ำทะเลปานกลางตั้งแต่ 1,000 เมตร ขึ้นไป บริเวณตอนบนของพื้นที่และบริเวณเทือกเขาแบ่งเขตอำเภอสะเมิงกับอำเภอแม่แจ่ม พันธุ์ไม้ที่พบมากได้แก่ ก่อ สนสามใบ ทะโล้ ตุ้มเต๋น มะขามป้อม จำปี มะส้าน สารภีป่า นมนาง เป็นต้น- ป่าดิบแล้ง พบทั่วไปบริเวณหุบเขาและริมลำห้วยในระดับความสูง 600-1,000 เมตร พันธุ์ไม้ที่ขึ้นอยู่ได้แก่ ยาง ตะเคียน มะม่วงป่า ลำไยป่า มะไฟ มะเดื่อ เป็นต้น- ป่าสนเขา พบตามยอดเขาโดยทั่วไปที่ระดับความสูง 700-1,300 เมตร พันธุ์ไม้ที่ขึ้นอยู่ได้แก่ สนสองใบ สนสามใบ ก่อ รัก รัง เหียง เป็นต้น- ป่าเบญจพรรณ พบทางทิศตะวันออกของพื้นที่ พันธุ์ไม้ที่ขึ้นได้แก่ สัก เติม สมอไทย เส้า แดง ประดู่ เสี้ยว มะแฟน ซ้อ เป็นต้น- ป่าเต็งรัง พบมากโดยทั่วไปบริเวณภูเขาที่ไม่สูงมากนัก พันธุ์ไม้ที่ขึ้นอยู่ได้แก่ เต็ง รัง เหียง พลวง สนสองใบ มะกอก เส้า เสี้ยว เป็นต้น

**ทรัพยากรสัตว์ป่า**
สัตว์ป่าที่เห็นได้โดยมาก ได้แก่ เก้ง หมูป่า ไก่ป่า ลิง เม่น หมาใน กระต่ายป่า กระรอก อีเห็น ตะกวด หมาจิ้งจอก ตุ่น บ่าง ค้างคาว พังพอน เป็นต้น ส่วนสัตว์ป่าที่เป็นจุดเด่น ได้แก่ นกนานาชนิด เสือโคร่ง และ เลียงผา

**อาณาเขต**
 ทิศเหนือ ติดต่อกับ เขตรักษาพันธุ์สัตว์ป่าสะเมิง ตำบลยั้งเมิน อำเภอสะเมิง จังหวัดเชียงใหม่- ทิศใต้ ติดต่อกับ เขตอุทยานแห่งชาติออบขาน ตำบลบ่อแก้ว ตำบลแม่สาบ ตำบลสะเมิงใต้ อำเภอสะเมิง จังหวัดเชียงใหม่- ทิศตะวันออก ติดต่อกับ เขตติดต่อ อำเภอแม่ริม ตำบลโป่งแยง อำเภอแม่ริม จังหวัดเชียงใหม่- ทิศตะวันตก ติดต่อกับ เขตป่าสงวนแห่งชาติ ป่าแม่แจ่ม ตำบลแม่แดด ตำบลแม่นาจร อำเภอแม่แจ่ม จังหวัดเชียงใหม่

**แหล่งท่องเที่ยว**

**ด้านธรรมชาติ**
อุทยานแห่งชาติขุนขาน มีสภาพป่าที่อุดมสมบูรณ์ และมีจุดเด่นทางธรรมชาติหลายแห่ง ได้แก่- จุดชมทิวทัศน์ป่าแม่แจ่ม กิโลเมตรที่ 36–55- จุดชมทิวทัศน์ป่าสะเมิง กิโลเมตรที่ 24–25- น้ำตกแม่นาเปอะ - น้ำตกห้วยตาด - น้ำตกห้วยฮ้อม - น้ำตกอมลอง - น้ำตกห้วยอมแตง - หน้าผามาต๊ะ - ถ้ำหลวงแม่สาบ - บ่อน้ำร้อนท่าโต๋ - ดอยซาง - ดอยขุนแม่เอ๊าะ - ผาสามหน้า
นักท่องเที่ยวสามารถเดินทางมาท่องเที่ยวที่อุทยานขุนขานได้ตลอดทั้งปี

**ด้านศึกษาธรรมชาติ**
 เส้นทางเดินศึกษาธรรมชาติริมถนนสายสะเมิง–วัดจันทร์

**อ้างอิง**
 ขุนขาน สำนักอุทยานแห่งชาติ

**แหล่งข้อมูลอื่น**
  อุทยานแห่งชาติขุนขาน-  สถิติข้อมูลนักท่องเที่ยวในอุทยานแห่งชาติ date=2013-01-16 
ขุนขาน
หมวดหมู่:อำเภอสะเมิง
หมวดหมู่:ช้างสำคัญในรัชกาลที่ 9

หมวดหมู่:ช้างที่มีชื่อเสียง
หมวดหมู่:รัชกาลที่ 9
หมวดหมู่:ช้างเผือกประจำรัชกาล
วัดอนาลโยทิพยาราม

วัดอนาลโยทิพยาราม หรือ ดอยบุษราคัม เป็นวัดธรรมยุติกนิกายที่พระธรรมวิสุทธิญาณ (ไพบูลย์ สุมงฺคโล) ที่ปรึกษาเจ้าคณะภาค 4-5-6-7 (ธ) ให้สร้างขึ้นบนดอยบุษราคัม บ้านสันป่าม่วง หมู่ที่ 6 ตำบลสันป่าม่วง อำเภอเมืองพะเยา จังหวัดพะเยา จากตัวเมืองไปเส้นทางพะเยา-เชียงราย ประมาณ 7 กม.แยกซ้ายไปตามทางหลวงหมายเลข 1127 ประมาณ 9 กิโลเมตร เพื่อเป็นอุทยานพระพุทธศาสนา มีศาสนสถานที่สวยงามเช่น พระพุทธรูปศิลปสุโขทัยองค์ใหญ่ พระพุทธรูปปางต่าง ๆ เช่น ปางลีลา พุทธคยา เก๋งจีนประดิษฐานเจ้าแม่กวนอิม หอพระแก้วมรกตจำลองทำด้วยทองคำ ฯลฯ บรรยากาศร่มรื่น พื้นที่กว้างขวาง แวดล้อมไปด้วยทรัพยากรป่าไม้ จากยอดดอยสามารถชมทัศนียภาพของกว๊านพะเยา และตัวเมืองของพะเยาได้อย่างสวยงามสามารถขึ้นวัดอนาลโยได้ 2 ทางคือ ทางรถยนต์และทางบันได
ต่อมาเมื่อ พ.ศ. 2557 วัดอนาลโยทิพยารามได้รับการยกสถานะเป็นพระอารามหลวงชั้นตรีชนิดสามัญ

**อ้างอิง**
หมวดหมู่:วัดในอำเภอเมืองพะเยา
หมวดหมู่:วัดไทยในสังกัดคณะสงฆ์ธรรมยุติกนิกาย
หมวดหมู่:พระอารามหลวงชั้นตรี ชนิดสามัญ
พระตำหนักสมเด็จย่า

พระตำหนักสมเด็จย่า เป็นสถานที่สำคัญแห่งหนึ่งของจังหวัดพะเยา ภายในตำหนักมีเครื่องใช้ส่วนพระองค์ พระบรมฉายาลักษณ์ พระราชกรณียกิจต่าง ๆ ครั้งเสด็จเยือนจังหวัดพะเยา ตั้งแต่ปี พ.ศ. 2514 รวมทั้งหมด 9 ครั้ง
หมวดหมู่:สิ่งก่อสร้างในจังหวัดพะเยา
หมวดหมู่:พระตำหนัก
โบราณสถานบ้านร่องไฮ

โบราณสถานบ้านร่องไฮ เป็นชุมชนโบราณขนาดใหญ่ริมกว๊านพะเยา และเป็นซากโบราณสถานบางส่วนอยู่ในกว๊านพะเยา จากหลักฐานการขุดแต่งพบพระพุทธรูปหินทราย ชิ้นส่วนจารึก สันนิษฐานมีอายุราว 500 ปี ชุมชนแห่งนี้ยังสืบสานภูมิปัญญา วิถีชีวิตความสำพีนธ์กับกว๊านพะเยาจนถึงวันนี้
หมวดหมู่:โบราณสถานในจังหวัดพะเยา